
MEMORE AL E.A.BOKAREV 

Ni longe iris paralele, 

Sub Esperanto-stel’ ĉiame, 

La lingvo sonis tiel bele, 

Ke vi kolektis vortojn ame. 

Kaj poiome, vort’ post vorto, 

Kiel abelo la nektaron, 

Dank’ al fervoro kaj rokforto 
Valoran kreis vi vortaron. 

Ne nur per vorto, sed per faro 
Batalis, plena de la kredo, 

Vi por feliĉo de 1’ homaro, 

Por homaj rajtoj sur planedo. 

Gvidanta estis via rolo 
En la kulturaj interligoj 
Por paco, amikec’ popola, 

Kontraŭ militaj fi-instigoj. 

Nun sur la tabl’ ripozas plumo, 

Kaj nova nefinita libro... 

En kiu - la anima lumo 
Kaj ĉiu eta kora vibro... 

La homoj en la viv’ - nur gastoj, 

Sed ni forgesas pri la fino... 

Kaj tamen venas ĉiam hasta, 

Vestita nigre oldulino... 

Forpasas niaj veteranoj, 

Sin dediĉintaj de la juno 
A1 ideal’ de 1’ mondlingvanoj, 

A1 granda temo de la nuno. 

Revenos baldaŭ gmoj ree, - 
La viv’ jubilos en ripeto. 

Sed vi ne venos... Plenobee 
Kuŝanta en la umo eta. 

A1 vi, amik’ de Esperanto, 

A1 vi, kreinto de 1’ vortaro, 

A1 vi, porpaca batalanto, - 
Adiaŭ, - diras 1’ amikaro... 

Aleksandr Logvin 

Moskvo, 12.03.1971 
(publikigita en “der esperantist”, N° 47. majo-junio 1971) 

FLAGPORTANTO DE RENASKIĜO 

okaze de la 100-jara jubileo 

Jam kelkaj generacioj de nialandaj esper- 
antistoj aktive uzas la rus-Esperantan kaj Es- 
peranto-rusan vortarojn, kiujn redaktis kaj 
kompilis eminenta esperantisto, akademiano 
Jevgenij Aleksejeviĉ Bokarjov (mi preferas 
la transskribon Bokarjov, kiu pli adekvate 
transdonas la rusan formon Eohcapee). La 
vortaroj iĝis klasikaj kaj estas inda monu- 
mento por ilia aŭtoro. Tamen lia E-agado es- 
tis multe pli varia. 

Eŭgeno Bokarjov naskiĝis la 25-an de 
februaro 1904 en la familio de vilaĝa instru- 
isto. La gepatroj loĝis en Dagestano, do estas 
tute nature, ke li iĝis renoma fakulo pri 
nordkaŭkaziaj lingvoj, doktoro de filologiaj 
sciencoj. Sed eble ankaŭ la fama dagestana 
multlingveco, ĉe kiu loĝantoj de najbaraj 
vilaĝetoj parolis malsamajn lingvojn, igis lin frue pensi pri la problemoj de komu- 
nikado inter diverslingvuloj. Jam en la 14-jara aĝo Eŭgeno komencis okupiĝi pri 
Esperanto kaj restis konvinkita esperantisto ĝis la lasta spiro. 

Fininte la lemejon, li studentiĝis en la lingvistika fakultato de Rostova universi- 
tato. Tie la juna Eŭgeno rimarkeble aktivis, gvidante plurajn E-rondetojn kaj el- 
donante murgazetojn. Li estis delegito de la 2-a (1925) kaj 3-a (1926) Kongresoj de 
SEU, poste membro de ties Centra Komitato. Kiel profesia lingvisto, Bokarjov par- 
toprenis polemikon en la revuo “Izvestija C.K. SESR”, kuraĝe oponante la aŭtori- 
tatan ideologon de SEU E.Spiridoviĉ. 

La reprezaliojn kontraŭ esperantistoj li bonŝance evtis. Fininte la universitaton, 
li laboris en Norda Kaŭkazio, poste en Leningrado. Kiam komenciĝis la milito, 
Eŭgeno Bokarjov aliĝis kiel volontulo al defendantoj de Leningrado dum la blo- 
kado. Tie li estis grave vundita kaj enhospitaligita. Post la resaniĝo Bokarjov rajtis 
reveni al la scienca laboro, sed preferis daŭrigi la militservadon. Post la milito li 
revenis en Leningradon en rango de majoro, kun multaj ordenoj kaj medaloj. Ekde 
1953 Jevgenij Aleksejeviĉ eklaboris en Moskvo, en la Instituto de lingvoscienco, 
kie ĝis sia morto li estris la sektoron de kaŭkaziaj lingvoj. 

Kiam meze de la 50-aj jaroj reaperis ebleco de E-agado, Bokarjov iĝis centra 
figuro de la renaskiĝaj procezoj. Li estis inter la unuaj, restarigintaj kontaktojn kun 
eksterlandaj esperantistoj. En 1956 profesoro Bokarjov publikigis (kun 
O.S.Ahmanova) brilan studon “Intemacia helpa lingvo kiel lingvistika problemo” 
en laplej grava landa fakrevuo “Voprosi jazikoznanija”; en sia instituto li organizis 
sciencan sesion pri la problemo de intemacia lingvo. Samjare estis provo restarigi 
SEU, la refonda kunveno elektis Eŭgenon Bokarjov kiel prezidanton. Sed la pro- 
von fiaskigis oficialaj instancoj, Jevgenij Aleksejeviĉ ricevis partian riproĉon. 

Tamen li ne mallevis la manojn kaj daŭrigis la E-aktivadon. En 1957, prepare al 
la tutmonda junulara festivalo en Moskvo, li iniciatis organizon de E-rondeto, tiel 
kontribuante al apero de la unua postpaŭza E-generacio. En 1959 profesoro Bokarjov 
aktive partoprenis celebradon de la 100-jara jubileo de Zamenhof, en “Memorlibro 
pri la Zamenhof-jaro” aperis lia artikolo “Esperanto, la lingva kreaĵo de Zamenhof’. 

En la sama tempo Jevgenij Aleksejeviĉ kaj aliaj veteranoj insiste klopodis pri 
atribuo de iaj oficialaj kadroj al la reviviĝanta kaj vastiĝanta E-movado. Rezulte de 
leteroj kaj vizitoj al oficialuloj aperis paliativa solvo: en 1962 ĉe Unio de societoj 
de amikeco kun eksterlando estis kreita la Komisiono pri intemaciaj ligoj de sove- 
tiaj esperantistoj. Prezidanto de la Komisiono iĝis profesoro Bokarjov, sur tiu pos- 
teno li restis ĝis la vivofino. La Komisiono ludis tiutempe gravan rolon en re- 
naskiĝo de intemaciaj kontaktoj kaj en reapero de E-eldonaĵoj. Speciale menciin- 
das la almanako “Por la paco” kaj sovetiaj numeroj de “Paco”, inter kies kontribua- 
ĵoj ne mankis tiuj de Bokarjov mem. En la 48-a UK en Sofio (1963) li gvidis gran- 
dan gmpon de sovetiaj esperantistoj, kiu signis revenon de sovetianoj sur la mon- 
dan E-arenon. Poste li gvidis delegitarojn al UK-oj en Hago (1964), Budapeŝto 
(1966) kaj Vieno (1970). Liaj dumkongresaj sciencaj prelegoj ĉiam altiris grandan 
atenton. En 1963 profesoro Bokarjov estis elektita kiel membro de la Akademio de 
Esperanto. 

Laŭ iniciato de Jevgenij Aleksejeviĉ en la Instituto de lingvoscienco fondiĝis 
kaj sub lia gvido sukcese funkciis sekcio de interlingvistiko, dum kies kunsidoj oni 
science diskutis esperantologiajn problemojn kaj kritike taksis novajn planlingvajn 
projektojn. La konvinko de Bokarjov pri supereco de Esperanto kompare kun ĝiaj 
rivaloj estis ne spekulativa, sed bazita sur konkreta scio: li praktike scipovis aliajn 
planlingvojn - Volapŭk, Ido, Occidental, Interlingua. 

Li konstante defendis Esperanton en sciencaj rondoj kaj antaŭ vasta publiko. En 
1968 aperis la libro de E.Svadost “Kiel ekestos universala lingvo?” - studo grava 
interlingvistike, sed kontraŭ-Esperanta. Profesoro Bokarjov, estante respondeca re- 
daktoro de la libro, sukcesis mildigi plurajn tro akrajn vortumojn de la aŭtoro, kaj 
la ĝeneralan malkonsenton kun ties pozicio esprimis en la redaktora antaŭparolo. 
Samjare en “Literaturnaja gazeta” li publikigis (kun akademiano A.Berg kaj pro- 
fesoro D.Armand) artikolon “64 lingvoj... kaj ankoraŭ unu” kun pledo por uzo de 
neŭtrala planlingvo en la sfero de scienc-teknika informado. 

Malgraŭ sia streĉa okupateco, la profesoro regule partoprenis kunvenojn de 
Moskva Intemacia E-klubo, volonte prelegis pri esperantologiaj temoj aŭ rakontis 
pri vizititaj de li E-aranĝoj eksterlande. Li estis homo ege modesta, helpopreta, 
kreanta ĉirkaŭ si etoson de trankvila laboremo. Estante la plej altranga esperantisto 
de la lando, Jevgenij Aleksejeviĉ neniam kriis aŭ orgojlis, tio kontraŭus lian inter- 
nan delikatecon. Estimo de la esperantistaro al li estis profunda kaj reciproka. 

La 11-an de marto 1971 pro subita koratako Jevgenij Aleksejeviĉ Bokarjov 
mortis - kiel vera esperantisto, ĉe la skribotablo, pridiskutante kun eldoneja redak- 
toro lastajn korektojn en la Esperanto-msa vortaro. Tio estis legendeca morto - en- 
viinda fino de la glora vivo. 

Viktor Aroloviĉ (Moskvo) 

LA NORDIA VINTRO 

La preteksto 

En 2002 mi feriis januare. Ankaŭ en 2003. Estas tute facile konvinki la ĉefon 
de la firmao, ĉar neniu oficisto pretendas pri januaro. Sekve mi estis la unua en la 
feria kalendaro, kaj tion oni akceptis sen miro. Tamen, kiam en februaro 2003 mi 
ekpretendis esti la unua ankaŭ por 2004, la ĉefo esprimis mireton. “Vi povas argu- 
menti, certe, ke vi ne ŝatas varman bieron kaj ŝvitajn virinojn, - li diris, - sed estas 
ankaŭ pli serioza kaŭzo, ĉu ne?” “Jes, - mi respondis. - Esperanto.” Kaj la temo 
estis elĉerpita. Efektive, mia ĉefo estas persono modema. 

En 2002 mi turneis en Germanio. En 2003 - en Francio. Estis bona preteksto 
provi por 2004 Nordion. La Intemacia Festivalo (IF), kiun mi kutime partoprenas 
dum jarŝanĝo, devis okazi ĉi-foje en Kiel, urbo pli-malpli proksima al tiu mondre- 
giono. Mi arogis peti helpon de HDP (Hans-Dieter Platz, la organizanto de IF), kaj 

tiu faris minproponon al la 
svedoj kaj finnoj. Kun sin- 
cera dankemo mi raportu, ke 
ili konsentis. Estis surprizo 
por mi, ĉar mi opiniis miajn 
kantojn, certagrade diboĉajn, 
kaj la saman konduton taŭga 
por pli sudaj, pli varmaj gen- 
toj. Estis eĉ pli grava sur- 
prizo, kiam libervole anoncis 
sin ankaŭ Danlando. Kaj es- 
tis sufiĉe granda timo. 
Unuavice pri la kompre- 
nemo kaj perceptemo de la 
nordiaj aŭskultontoj - ja 
laŭplane ili devus esti ple- 
jparte neesperantistoj, eĉ pli 
- junularo! Duavice mi sentis antaŭtimon pro la kalendaro de mia turneo - pli- 
malpli libera en la komenco kaj tute streĉa poste. Vizitis min eĉ troa hezitemo kune 
kun la deziro retiriĝi, rezigni la planon. Sed la organiza rado jam ekfunkciis, pluraj 
urboj anoncis sian deziron akcepti min... Ciujn hezitojn kaj timojn, do, mi devis 
forĵeti en rubujon kaj akcepti tion, kion donos la kaprica damo - Destino. 

Haste laŭ la mapo 

La ekiro estis ne bona. La neĝoŝtormo, furiozinta matene, la 25-an de decem- 
bro, kaŭzis enorman kvanton de paneoj kaj akcidentoj en la ŝoseo Tihvin - Peter- 
burgo. Ankaŭ la aŭto de mia amiko, portanta min, ne evitis tion. Nenio terura 
tamen okazis - nur kurta ektimo kaj duonhora atendo en la sendifekte renversita 
aŭto, kiu tamen kaŭzis mian malfraiĝon al la buso, foririnta Germanion sen mi. Nu, 
la komplezema busfirmao trovis por mi lokon en la sekvataga buso, kaj per tio 
finiĝis la kapricoj de mia Destino. La tuta komplika itinero inter Peterburgo kaj Pe- 

terburgo pasis senprobleme, dank’ al zorgoj de multaj homoj. Ĉu iu volas sekvi 
miajn zigzagojn sur la mapo? Bonvolu: Peterburgo - Berlino - Kiel - Trave- 
muende - Trelleborg - Gotenburgo - Helsingborg - Malmo - Kopenhago - 
Malmo - Vasteras - Stokholmo - Turku - Rauma - Keuruu - Tampere - Lem- 
paala - Kimito - Helsinki - Lahti - Lappeenranta - Peterburgo. Kvardek ses 
horojn perbuse - ĝis Berlino. La eventoriĉa semajno de la IF en Kiel. Kaj poste 
mem la tumeo - inter la 5-a kaj la 31-a de januaro. Nun, post semajna hejma ri- 
pozo, forvaporiĝis tiu posttumea elĉerpiĝo; restis nur la fiera certeco pri la propra 
organismo, kiu dume ne protestas kontraŭ similaj aventuroj. 

“Saluton, gento juna, nekonata!” 

En citiloj, ĉar diris ne mi, sed Aleksandr Puŝkin antaŭ du jarcentoj. Tamen 
enanime mi ripetis tiun frazon ĉiufoje, irante kun timo al la prezentadoj por ekster- 
espa publiko, por junularo. Kaj tiuj ja multis, ĉiam provokante antaŭtimon, kom- 
pensatan per la kontento okaze de la evidenta sukceso. Sumigante la kvantojn de 
gejunuloj, kiuj aŭdis miajn rakontojn pri Rusio, pri Esperanto, pri mi mem en 
lemejoj, gimnazioj, altlemejoj kaj bibliotekoj de diversaj urboj, adiciante ne tro 
junaĝajn aŭskultantojn, i.a. en la maljunulejo de Lempaala (tre ĉarma kvindeko da 
geavoj!), mi venas al proksimuma kvanto de ĉ. 750 - 800 personoj. Se almenaŭ 
dekono el inter ili eklemos Esperanton - jam estos bona rezulto! 

Ĉiuloke venadis multaj demandoj diverstemaj, foje igantaj min skrapi la nukon 
embarase. La aŭskultantojn interesis la msia vivo, la rasa kulturo, la vastiĝo de Es- 
peranto en la reto, la enesto de langorompaj frazoj en Esperanto. Mi devis tuj 
elpensi tiujn por pravigi la jesan respondon! 

Mi eĉ ne povis imagi, ke en Skandinavio regas tioma estimo, amo, adoro al 
bardo esence plej rasa, al Vladimir Visockij - sed ja efektive ekzistas tiu 
fenomeno! Post prezentado de Visockij-kantoj en unu el la aŭditorioj okazis 
diskuto eĉ kun interkvereleto pri la kvalito de fmnlingvaj tradukoj el Visockij. 
Dum la dekminuta diskuta ardo mi estis komplete forgesita kaj nur mire gapis al la 
evento... 

La plej neatendita 
demando venis en iu 
finna gimnazio. 

Fraŭlino el la dudeko 
da gejunuloj petis, ke 
mi kantu la rasian 
himnon. Estis granda 
embaraso por mi, ĉar 
la nuntempa himno 
de Rusia Federacio 
havas la melodion de 
iama Sovetia himno, 
kaj mian kapon ja es- 
tas enmartelitaj la 



4 


vortoj ĝuste de tiu Sovetia, ne de la Rusia! Mi klarigis tion al la aŭskultantoj, sed ili 
estis pretaj aŭdi eĉ la Sovetian, do mi kantis... Reciproke, la geknaboj ekstaris, 
metis la dekstrajn manojn sur la brustojn kaj kantis por mi la himnon de Finnlando. 
“Ha, mi aŭdis tiun ĉi melodion, - mi diris. - Sajnas, ke post iu grava venko de la 
finna glacihokea teamo...” “Nia fmna teamo estas la plej forta en la mondo!” - 
kriis kelkaj knaboj. “Permesu al mi resti ĉe iom alia opinio.” - mi petis, kaj ili per- 
mesis... 


Miaj inspirantoj 

Estis, certe, esperantistoj, kiuj dum la tuta itinero subtenis min ne nur per 
varmo de la animoj, sed ankaŭ per refreŝiga duŝo aŭ eĉ saŭno, per komforta lito, 
per bongusta manĝo k.t.p. Vizitinte (sen paroli pri la IF kun ties ĉ. 200 parto- 
prenantoj el 22 landoj!) dek du kunvenojn de lokaj Esperanto-grupoj, kluboj kaj 
asocioj, mi trovis kelkcentan kompreneman kaj bonkoran publikon, kiu laŭesence 
estas mia publiko, la verda popolo, por kiu mi verkas kaj kantas. Tie, en la kun- 
venoj tute mankis timo, sed estis deziro montri al miaj karaj geaŭskultantoj la ple- 
jbonon el tio, kion mi produktis dum la lastaj jaroj. En la esperantistaj kunvenoj mi 
salutis la malnovajn geamikojn kaj akiris amason da novaj. Kelkajn klubojn mi jam 
estis vizitinta antaŭ dek jaroj, en 1994. Komparante la malnovajn fotojn en la 
klubaj albumoj kun la nuna realo, mi konstatis kun sopireto, ke la koloro de mia 
barbo katastrofe rapidas de la bruna al la blanka, kaj ke ankaŭ miaj geamikoj akiris 
kelkajn sulkojn... La tempo flugas sen lasi nin junaj... 

Esperantistoj en multaj urboj estis inspirantoj ankaŭ de mia prezentado pere de 
lokaj amaskomunikiloj. En Vasteras la aŭto de loka radio venis al la domo, kie 
loĝas Wim Posthuma por aranĝi rektan radioelsendon. Pri la sukcesa poramasa 
koncerto, organizita de Wim en la urba koncertejo (partoprenis Duo Diverslingve, 
Olesja Bertse, Kaj Stridell kaj mi) aperis kelkaj anoncoj kaj granda artikolo en loka 
ĵumalo. Grandaj kaj bonkvalitaj artikoloj aperis ankaŭ en Rauma kaj en Kimito. 
Notindas, ke la artikoloj estis publikigitaj en la paĝo pri kultura vivo kaj anstataŭ 
tmda propagando prezentis rakonton pri la persono, kiu vivas kaj verkas ĉefe en 
Esperanto-medio. 

Mi tutkore dankas miajn afablajn gastigantojn - HDP, Ralf, Ann-Louise, Asta, 
Iliana, Wim, Nataŝa, Ĵomart, Tiina, Paula, Seja, Sylvia, Carola, Taneli, Marti kaj 
Jorma. Sed mi estus tute maljusta, se mi forgesus diri mian tutkoran dankon ankaŭ 
al la edzoj/edzinoj de la nomitaj miaj geamikoj, al la aro da amikoj/amikinoj, kiuj 
mian nemultan liberan tempon faris rava travivaĵo per ekskursoj kaj promenoj, per 
agrablaj konversacioj ĉe manĝotablo, kiuj sincere aplaŭdis dum miaj koncertoj. Re- 
foje - koran dankon al ĉiuj! 

En iu gimnazia klaso simpatia fraŭlinjo faris al mi la plej komplikan demandon: 
ŝi petis mian opinion pri la senco de mia vivo. A1 la legantoj mi diru veron, ke mi 
ne scias la respondon. Tamen al la fraŭlinjo mi respondis ion tre proksiman al mia 
ebla opinio. Mi diris, ke mi volas esti komprenita de homoj. 

Ŝajnas al mi, ke almenaŭ dum la Nordia tumeo mia vivocelo efektiviĝis. 

Mikaelo Bronŝtejn (Tihvin), 07.02.2004 

ESPERANTISTA PRINTEMPO EN URALO 


La 01-03-an de majo 2004 okazos regiona renkontiĝo “Esperantista Printempo 
en Uralo”. Ni invitas ĉiujn esperantistojn el Okcidenta Siberio, Uralo kaj Volgio 
veni al ni por kune ĝui agrablan etoson de esperantista renkontiĝo, konatiĝi kun 
unikaj vidindaĵoj de Jekaterinburg kaj ĝia interesa historio. 

La renkontiĝo pasos en la ripozejo “Bodrostj”, kiu situas rande de la urbo en pi- 
toreska loko kun pina arbarparko; ĝi atingeblas de la fervoja stacidomo dum 30 
minutoj per urba trafiko. La kostoj: loĝado + manĝado por unu diurno - 300 rubloj. 
Do, entute 600 rubloj por loĝado kaj manĝado dum la tuta aranĝo. Kontraŭ tiu 
sumo oni loĝos en komfortaj trilitaj ĉambroj kun duŝo kaj necesejo. Por la aranĝo 
ni havos la tutan etaĝon kaj grandan salonon por niaj aferoj kun tabulo kaj piano! 

Estas planataj minimume du ekskursoj: unu tra la urbo, tre interesa, plej verŝa- 
jne en Esperanto. La dua - al la loko, kie oni entombigis la familion de la lasta ru- 
sia caro Nikolao la 2-a; unue ni vizitos grandan katedralon, ĵus konstruitan sur la 
loko de pafmortigo de Romanov-oj, poste - tiel nomatan “Ganina jama”, kiu situas 
en arbaro, kaj kie oni jam konstruis 7 lignajn ĉerkojn, por ĉiu mortpafito aparte. 
Krom tio ni planas viziti mineralan muzeon de Mina Akademio kaj muzeon de 
“Juvelista kaj ŝtonprilabora arto”. 

Pliajn informojn petu ĉe la organizantoj rete <komencanto@r66.ru>, aŭ tele- 
fone: (3432) 238940 - Vladimir Terjoĥin, (3432) 114250 - Viktor Kudrjavcev. 

RET-04 

Kiel vi jam scias, ĉi-jare la tradiciaj Rusiaj Esperanto-Tagoj (RET-04) okazos 
en Tiĥvin de la 14-a ĝis la 22-a de aŭgusto. La tiĥvinanoj jam trovis tre belan kaj 
oportunan bazejon por la aranĝo. Gi situas 5 kilometrojn for de la urbocentro, ĉe 
bela bordo de pura rivero Tihvinka. La prezoj por loĝado (70-120 rubloj por tag- 
nokto) kaj manĝado (ĉ. 100 rubloj por trifoja manĝo dumtage) estas tre moderaj; 
eblos loĝi en tendoj, funkcios bufedejo. Vin atendas varia kaj eventoriĉa programo: 

interesaj prelegoj kaj diskutoj, lu- 
doj kaj konkursoj, vespera distro 
kaj nokta fajro, ekskursoj, fiŝkap- 
tado, boatado, berkolektado... 
Nuntempe okazas traktado pri la 
partopreno en RET-04 de Jomart 
kaj Nataŝa kaj de Nataŝa kaj An- 
drej Berce. Plej verŝajne iu el tiuj 
brilaj kaj ŝatataj duopoj (eble eĉ 
ambaŭ) venos por ĝojigi nin per 
siaj kantoj. Pliajn informojn, aliĝ- 
kotizojn kaj aliĝilojn vi trovos en 
la 1-a Informilo, kiu estas dissen- 
data kune kun tiu ĉi numero de 
REGo. 

RET-oj komenciĝis en Jelec en la fora jaro 1989 

RUSIO - NE NUR POR RUSOJ 

Traleginte ĉi titolon, ĉu vi samopinios? Verŝajne, jes. Kaj vi pravos, ne nur pro 
tio, ke en Rusio vivas entute pli ol 100 etnoj kaj nur 80% de la loĝantaro estas ru- 
soj, sed ankaŭ pro la kialo, ke la pasinta Intemacia Festivalo (IF) estis dediĉita al 
Rusio. Malproksima norda urbo Kiel en Germanio ĉe la fjordo de la Balta maro 
kunvenigis en junulargastejo ĉirkaŭ 200 personojn el 22 landoj kaj 3 kontinentoj. 
En tute senfrosta vetero (+8 - +10 gradoj), kompreneble senneĝa kaj iom, bedaŭr- 
inde, pluvoza, la partoprenantoj de IF konatiĝis kun Rusio, “nekonata por multaj, 
sed kara hejmlando por enloĝantoj” (laŭ vortoj de Hans-Dieter Platz, senlaca kaj 
zorgema organizanto de IF-oj). 

Ni, rusianoj, provis laŭeble plene prezenti nian landon dum la prelegoj kaj kon- 
certoj: la historion (ne ĉiam gloran), la lingvon (tre komplikan, sed belsonan), la 
kulturon (riĉan kaj multfacetan). Inter la plej allogaj programeroj estis t.n. “Ronda 
Tablo”, dum kiu 5 
msianoj de 5 et- 
noj respondis al 
diversaj demandoj 
de partoprenantoj. 

Du horoj ne sufi- 
ĉis por pridiskuti 
ĉion, kio interesis 
la IF-anojn. La 
konversacioj daŭ- 
ris en Knajpo ĉe 
glaso da 

“Baltika”, msa 
biero, aŭ li- 
monado, speciale 
venigitaj al la 
trinkejo. Same tie majestapolonezo 

ofte sonis gitaroj, kiuj akompanis la kantadon de E.Puhova, O.Zvereva, 
M.Bronŝtejn, V.Malenko, J.Amzejev kaj N.Gerlah. Tamen ne nur msianoj prilumis 
la temon de la fama jarfina E-aranĝo - multaj aliaj partoprenintoj kontribuis al la 
programo per diversaj interesaj prelegoj: B.Rozenfelde el Latvio kaj A.Ionesov el 
Uzbekio, C.Knabe el Gennanio kaj K.Tytgat el Belgio, T.Phoenix el Usono kaj 
A.Grossmann el Francio, k.a. 

La libroŝatantoj povis foliumi kaj poste aĉeti la elektitajn librojn en la libros- 
ervo de Flandra E-Ligo, kiu jam de multaj jaroj venigas E-literaturon kaj diversajn 
esperantaĵojn al IF. Abundis ankaŭ distraj programeroj: danc-kursoj kaj tablotenisa 
tumiro, societaj ludoj kaj kelkaj promenoj-ekskursoj tra la urbo (la vigla ĉiĉerono - 
C.Darbellay). Apartan mencion meritas la tuttaga ekskurso al Lŭbeck, unu el la 
plej belaj nordgermanaj urboj, la “reĝino de la Hanso” (la majstra ĉiĉerono - 
W.Bormann). La famaj vidindaĵoj altemis kun la vilaĝecaj stratetoj, la marcipana 
muzeo - kun la paradiza vendejo kun ĉirkaŭ 300 marcipanaj kreaĵoj. 

La pinto de IF estas Silvestra balo. Necesas mencii, ke ĉi E-forumo estis jubilea, 
do ĉiuj per aplaŭdoj salutis la plej oftajn partoprenintojn de la tradicia Novjara 
aranĝo. La balo komenciĝis per pli multnombra, ol pasintjare, “multnacia kara- 
vano” de paroj, kiuj anticipe lernis, iam ŝvite, sed diligente kaj insiste, la paŝojn de 
majesta polonezo sub gvido de D.Leyk. Per ĉampano kaj ĝojaj bondeziroj ni bon- 
venigis la Novan Jaron! Tion ni faris multfoje, ĉar la ĉeestantaro reprezentis kel- 
kajn horzonojn. Tamen, la balo finiĝis... kaj post du tagoj ankaŭ la Festivalo. De- 
zirantoj iom konatiĝi kun Svedio, la lando de la 88-a UK, ĝuis la plilongigan tagon 
kun speciala programo kaj fama “sveda tablo”. 

Post la reveno en neĝan Rusion restas en la memoro la neforgeseblaj tagoj, 
pasigitaj en la malproksima Kiel, ĝia varma etoso, kiun ne malbonigis oftaj pluvoj 
kaj iom laciga kelktaga trajnvojaĝo. Cu vi dezirus sperti IF-on? Kaj denove reveni 
al ĉarma E-renkontiĝo? Magdeburg invitas vin! 

Tatjana Loskutova (Ivanovo) 


IF-20 



Oni petis min verki artikolon pri nia vizito al IF-20 en la urbo Kiel. Bmnŝtono 
petis - ne eblas rifuzi! Do, mi provas... 

Kion mi sciis pri IF antaŭ unu jaro? Preskaŭ nenion! Nur aŭdis, ke ĝin foje vizi- 
tas kelkaj jam ne junaj msiaj samideanoj kaj al ili sufiĉe plaĉas tio. Poste mi legis 
impresplenan artikolon de Bronŝtejn en REGo. Inda aranĝo ŝajnas esti tiu IF, pen- 
sis mi. Etosplena, programriĉa... Kaj pri iu mistera Knajpo temis, kiel pri io ne por 
infanoj. E1 Mikaela artikolo mi ne ĝuste komprenis, kio tamen estas Knajpo, nur 
komprenis ke oni tie verŝas, kiel ni diras en Rusio... 

Kaj printempe trafis min onidiroj, ke gennanaj kaj msiaj organizantoj planas 
inviti kelkajn anojn de la teamo “Oraj kantoj” por partopreni en la sekva IF-20. 
Onidiroj rezultiĝis je telefonvoko aŭ letero de Mikaelo, kie li vere proponis al mi 
aktive partopreni en IF kun tre favoraj kondiĉoj. Kial do rifuzi tiun raran kaj agrab- 
lan proponon? Kaj al kiu rifuzi, al Mikaelo!? Do, mi konsentis. 

Dum la jaro okazis, ke la konsisto de nia Orakanta ensemblo iom ŝanĝiĝas. Iu 
persono naskis in- 
fanon, alia intencis 
naski. A1 la decembro 
ni venis kun 5 anoj de 
la ensemblo plus kelkaj 
familianoj kaj amikoj. 

Tamen ni proponas, 
sed la gennana am- 
basado en Moskvo dis- 
ponas: al duono oni 
simple ne donis vizojn. 

Rezulte el la teamo res- 
tis nur tri homoj: Ok- 

sana Zvereva, Mikaelo . 

Vitalik Malenko kaj Nadja Hantonova 











Bronŝtejn kaj mi. Pro tio ni devis koncerti ne nur kiel ensemblo “Oraj Kantoj”, sed 
ankaŭ dise. 

IF-urbon Kiel ni trafis relative facile, kvankam kiam ni serĉis IF-ejon nia angla 
lingvo ne helpis: lokanoj ne scipovis paroli ĝin, do montris per fingroj. Bela urbo 
estas tiu Kiel: golfo, ŝipoj, mevoj... 

La aranĝon mem mi rigardis tra okulvitroj de IJK-60, kiun mi kunordigos en ĉi 
julio apud Kovrov. Kaj certe iom enviis. Ja neniam ni en Rusio havos tiom oportu- 
najn ejojn (kaj halojn kaj loĝĉambrojn), neniam tian manĝelekton. Kiam eksterlan- 
danoj venos al IJK kaj demandos min, kial oni ne proponas fromaĝon kaj kafon por 
matenmanĝo, kion mi respondu? - jen kiel mi pensis rigardante ĉion ĉi. Sed riĉa 
estis ne nur la menuo, sed ankaŭ programo de la aranĝo. Preskaŭ ĉiam okazis iuj 
paralelaj prelegoj, kursoj. Kvankam abundis inter ili diversaj paŭzoj, por ke homo 
sukcesu kun plezuro trinki kafon babilante kun amikoj. Eble dank’ al tiuj paŭzoj, 
aŭ dank' al konscienco de programer-gvidantoj ĉio komenciĝis ĝustatempe kaj eĉ 
dekminutaj prokrastoj mirigis la publikon. Ankaŭ nekutime por mi estas, kiam 
sufiĉe grandan aran- 
ĝon organizas sola 
persono - HDP (Hans- 
Dieter Platz). Faras li 
tion jam dum pluraj 
jaroj sen iu teamo, sed 
kun sukceso! 

Iom pri la koncer- 
toj: ili estis ĉiuvespere. 

En la unua koncerto 
kantis Oksana Zvereva 
kaj mi. Verdire ni ne 
estas konata duopo en 
Esperantujo, sed kanti 
ni scipovas - do faras ni tion malofte, kaj ĉiujn niajn fortojn kaj emociojn ni 
donacis al la publiko persiste. Neniu ekdonnis, kaj ŝajne eĉ neniu foriris - jam es- 
tas sukceso. Sekva koncerto estis de Elena Puhova kaj Mikaelo Bronŝtejn (ankaŭ 
nekutima por mi duopo). Dum la tria ni prezentis “Orajn Kantojn”. Ni estis kvar 
menciitaj supre, kaj certe nia kantado ne similis tiun de niaj diskoj, tamen homoj 
aplaŭdis al ni kaj aĉetis la diskojn. Kvara koncerto estis de Jomart kaj Nataŝa, kaj 
la kvina - Intemacia: ĉiuj montras siajn talentojn kaj ĝojas. 

Kaj fine pri Knajpo (ja mi tie multe laboris kun mia koramikino Nadja)! Por 
tiuj, kiuj ne partoprenis en IF, mi klarigas: Knajpo estas drinkejo kun riĉa elekto de 
drinkaĵoj, trinkaĵoj kaj manĝaĵoj. Ajnatempe dum la tago oni povas veni kaj aĉeti 
ion ajn. Knajpo funkcias kiel kemo de la aranĝo, ĉar ĝuste en ĝi homoj trinkas, 
babilas, ludas. Kaj verdire vespere, post la koncertoj estas sola eblo partopreni la 
programon. Oni aĉetas bieron, vinon aŭ kafon, sidiĝas apude kaj kunkantas al iu, 
partoprenas iun tablan ludon (ege populara afero!) aŭ simple babilas. 

Nu, kaj konsiloj por partoprenontoj: se via aĝo estas malpli ol 40, eble vi tamen 



en la fama Knajpo 

restu hejme aŭ partoprenu iun alian aranĝon, sed se pli - nepre vizitinda aranĝo es- 
tas tiu IF: mi ege rekomendas! 

Sekva IF: la 21-a IF en la germana urbo Magdeburg, kadra temo “Tradicioj”; 
aktuala aliĝstato: 51 personoj el 11 landoj; kontaktadreso <HDP@intemacia- 
festivalo.de>, ttt-ejo <www.internacia-festivalo.de> (tie eblas ankaŭ vidi fotojn pri 
la pasinta IF). 

Vitalik Malenko (Jukovskij) 
P.S. Kaj mi eĉ komencis pensi post IF: kial ni ne organizis ĝis nun ion indan 
por Novjaro en Rusio... Ĉu provi? 

HANSO, HELA SUN’, HDP... 

dediĉe al la organizanto de IF 
Hanso, hela sun’, HDP... 

En Kristnaska homa tumult’ 
perdas kapon mi, revemuF, 
des pli ĉar mi dormis ne tro... 

HDP, migdala odor’, 
pupaj porkoj el marcipan’, 
kampaniloj, festa sonor’, 
degelanta dolĉ’ en la man’. 

Apoge’ de 1’ festa komerc’, - 
akre arda aĉeta rit’, - 
daŭros ĝis novjara komenc’ 
la pratempa hansa spirit’. 

Glitkurado, festa muzik’, 

HDP en strata rumor’... 

Kial, mia bona amik’, 
nur amar’ - migdala amor’, - 
la amare-dolĉa obsed’ 
premas min, paŝantan en vant’? 

Mi neglektus tionja, sed 
plu aŭdiĝas voko de 1’ kant’. 

En promena strat’ kantistin’ 
kantas pri la frosta Rusi’, 
celas kompreneble, ne min, 
sed komprenas, eble, nur mi. 

Hanso, sun’, migdala aer’, 
kanto en helblua senlim’... 

Laĵetita distre moner’ 

Tintas plu en mia anim’. 

Mikaelo Bronŝtejn 

30.12.2003, Liibeck 

RAPORTO DE LA ESTRARO DE REU 

al la Konferenco pri la agado post la 15.12.2002 


En la jaro 2003 estis en REU 273 membroj. E1 ili 180 individuaj (45 dumvivaj, 
130 pagintaj la plenan kotizon por la jaro 2003, 5 familiaj) kaj 93 aligitaj pere de 8 
aliĝintaj kolektivoj (kluboj). (Interesa statistiko: el 130 pagintoj de la plena kotizo 
79 estis individuaj membro ankaŭ en 2002, kaj el inter la pagintoj en 2002 estis 33, 
kiuj ne rekotizis en 2003.) La Estraro konsistis el 10 personoj, krom ili kelkajn 
gravajn taskojn de la Estraro plenumis komisiitoj, formale ne estintaj membroj de 
la Estraro - tial ilia agado estas konsiderata en tiu ĉi raporto. 

La agadon de la Estraro oni povas disdividi je kelkaj ĉefaj direktoj. 

1. Renkontiĝoj 

REU organizis aŭ partoprenis en organizo de kelkaj tradiciaj kaj novaj renkon- 
tiĝoj. Tio estis, laŭ la kronologia ordo: EoLA-15 (G.Kokolija), Primavero en To- 
boljsk (V.Kudrjavcev), RET-03 (G.Kokolija, N.Gudskov), StRIGo-9 (I.Gonĉarova, 
N.Gudskov, G.Kokolija), REK-23 (la Estraro). Mi ne raportos speciale pri la 
renkontiĝoj, ĉar ili diversflanke estis prilumitaj en REGo kaj aliaj informiloj 
(inkluzive la internaciajn), nur emfazos kelkajn aferojn. 

1.1. Partopreno de REU en organizo de la aranĝoj kun aliaj organizoj aŭ lokaj 
teamoj montris sin sufiĉe fruktodona kaj, ŝajnas, aldonis al la aranĝoj pli da in- 
tereso kaj multfaceteco. A1 mi ŝajnas, indas ĉiam insisti pri partopreno de REU en 
organizo de diversaj renkontiĝoj - tio minimume aktivigas kaj popularigas la aran- 
ĝojn kaj donas aldonajn impulsojn por la asocio. 

1.2. Primavero en Toboljsk estis la unua provo post longa periodo okazigi re- 
gionan renkontiĝon. Ankaŭ la temo estis koncema: “Regiona agado: agaddirektoj 
kaj perspektivoj”. Certe, la unusola faro tiuspeca ne estas ankoraŭ reestablo de 
bona tradicio, sed ni espem, ke tio ja okazos. 

1.3. RET-03 estis la sola aranĝo, kiun REU organizis sen aliaj organizoj, 
kvankam estis planita helpo de REJM (kaj manko de tiu helpo iomete senteblis). 
La plej ĉefa afero estis, ke REU okazigis RET-on la duan fojon, ĝenerale ĝi ek- 
plaĉis al la popolo, kaj nun jam eblas paroli, ke tiu aranĝo fariĝis tradicia, kon- 
stanta kaj grava ero de nia vivo. 

1.4. Pri la mankoj. Estis planita serio de temaj seminarioj por aktivuloj de la 
movado. Estis precize anoncitaj dato kaj loko por la unua, pri kluba organizado. 
Bedaŭrinde, aliĝis nur 1 (unu!) persono krom la organizantoj, kaj ni devis nuligi la 
tutan planon. Do, dume aŭ niaj aktivuloj ne bezonas plialtigi sian labornivelon kaj 
interŝanĝi la spertojn, aŭ, eble, ni, bedaŭrinde, ne plu havas la aktivulojn. 


11 




2. Eksteraj rilatoj kaj publikaioj 

En la kampo de eksteraj rilatoj estis du novaĵoj, daŭris ankaŭ penoj diskonigi 
nian agadon pere de amaskomunikiloj. 

2.1. Sukcese pasis en Maĥaĉkala la konferenco “Lingvoj kaj kulturoj en la 21-a 
jc. Problemoj kaj perspektivoj”, organizita de socia organizaĵo Inform-analiza 
Centro “Rakurs” (A.Junusov) kune kun Moskva Helsinka Grupo (MHG - granda 
socia rusia homrajta organizaĵo) kaj REU. Krom e-istoj (Gudskov, Gonĉarova, 
Junusov) ĝin partoprenis reprezentantoj de MHG, dagestanaj akademianoj kaj pro- 
fesoroj. Rezulte - tre favora por E-o rezolucio, publikaĵoj en gazetaro. 

2.2. La unuan fojon en la historio Rusia Esperantista Unio oficiale partoprenis 
en granda neesperantista aranĝo - Tutrusia Konferenco de sociaj organizoj (27- 
28.10.2003, Moskvo, Konferenca centro de la hotelo “Kosmos”) kiel egalrajta 
civila organizo (apartaj esperantistoj, certe, renkonteblis ankaŭ en aliaj aranĝoj, sed 
ne kiel reprezentantoj de sia propra asocio). Plej aktive ili partoprenis en laboro kaj 
diskutoj de la sekcio “Civila socio kaj problemoj de migrado, repatriado kaj kseno- 
fobio” kaj ronda tablo “Civila socio kaj defioj de tutmondiĝo”. A1 la menciita sek- 
cio estis eĉ proponita kaj disdonita rezolucipropono pri signifo de Esperanto en 
batalo kontraŭ ksenofobio, tamen pro manko de tempo oni ne sukcesis ĝin 
pridiskuti (bedaŭrinde, kiel ankaŭ kelkaj aliaj gravaj problemoj koncemaj). Estis 
disdonitaj ĉ. 350 kompletoj de diversaj materialoj pri Esperanto; en vestiblo dum 
paŭzoj konstante deĵoris iu el la esperantistoj, kiu respondis demandojn pri nia 
lingvo kaj movado (N.Gudskov). 

2.3. Konstantaj informoj pri Esperanto (de 1 ĝis 2 paĝoj) aperadis en la gazeto 
“Dagestanskij rakurs” en Maĥaĉkala, ĉefredaktoro A.Junusov. Certe la eldonk- 
vanto ne estas granda, sed la celgrupoj - dagestanaj sociaj aktivuloj kaj sociaj akti- 
vuloj en aliaj partoj de Rusio - estas sufiĉe utilaj por disvastigo de Esperanto. 

2.4. En nova granda enciklopedio “Globalistika”, eldonita de la centro “Dialog” 
kaj eldonejo “Raduga” (26,5 cm, 1328 p., 5000 ekz.), aperis la artikolo “Espe- 
ranto” de N.Gudskov (pp.1260-1263). La eldono ekzistas paralele en la angla 
lingvo kaj estis preparita de la Rusia filozofia societo por la tutmonda filozofia 
kongreso okazinta en Istanbulo en aŭgusto 2003. Okazis aliaj publikaĵoj, i.a. de- 
cembre enkadre de “Utro na NTV”- TV-elsendo, filmita en la loĝejo de 
I.Gonĉarova. Siaj intervjuoj aperis en “Rossijskaja nauĉnaja gazeta” (suplemento 
al “Rossijskaja gazeta”) kaj aliaj gazetoj. 

2.5. Bedaŭrinde, ni havis negativan sperton pri rebatoj kontraŭ malamikaj men- 
cioj de Esperanto en gazetaro. Nek “Izvestija” (kie recenzo pri la libro “Kazaroza” 
de Juzefoviĉ havis provokan titolon “Esperantistoj-murdistoj”) nek “Novoje 
vremja” (kie estis publikigita fi-delira fantaziaĵo de A.Parsĉikov pri Zamenhof kaj 
Esperanto) reagis niajn protestajn leterojn, nur malgranda reago de B.Kolker aperis 
en “Novoje vremja”. Krome, estis tre komplike organizi veran kampanjon por 
montri amasan proteston kontraŭ tiaj publikaĵoj, kiu povus iom influi la redakciojn: 
malgraŭ komunaj kaj personaj alvokoj esperantistoj plejparte pigris sendi pro- 
testajn leterojn al la redakcio de “Novoje vremja”. 

3. Eldona agado 

3.1. Regule kaj en plena ordo aperadis REGo. Gi vere reflektas la vivon de la 
landa movado kaj estas nun la ĉefa ligilo de la esperantistoj (G.Kokolija). Se oni 
povas pri io riproĉi la gazeton, kulpas ne la redaktoro, sed nur la movado mem 
(ekzemple, la lasta numero estis duobla, sed kun ordinara amplekso - nur pro ne- 
sufiĉa kvanto da materialoj en redakcia teko). 

3.2. Sufiĉe operative kaj bonkvalite estis eldonita la Jarlibro (N.Gudskov, 
G.Kokolija, V.Aroloviĉ). 

3.3. Cetere, kaj la Jarlibro kaj REGo komencis iom pli zorge ol antaŭe rilati al 
la historiaj eventoj kaj veteranoj de la movado: aperis la listo de memordatoj en la 
Jarlibro, intervjuoj kun M.Isajev kaj N.Zubkov en REGo; estis eldonita libreto de 
A.Logvin okaze de lia centjariĝo. Sajnas, ke nepras tradiciigi la aferon, ke ĝi fariĝu 
ĉiujara ero de niaj periodaĵoj. 

3.4. Estis daŭrigata la projekto “Oraj kantoj” - aperis du novaj diskoj 
(G.Kokolija). 

3.5. Krome, estis daŭrigata ankaŭ eldona agado de la Libroservo (J.Karcev). 
Aperis du novaj libroj (Kantoj sur manplato-3; A.Logvin. La lasta taglibro de 1’ 
poeto) kaj reeldonoj de la antaŭaj (Kantoj sur manplato-1, Tema vortaro). 

4. Instru-mctodika laboro 

Tre grava sukceso estis interkonsento kun du pedagogiaj universitatoj - en 
Moskvo kaj Peterburgo - pri oficiala organizo de pagataj fakultativaj kursoj de Es- 
peranto (V.Seguru). Do, kion povis fari la asocio tiurilate, ĝi faris. Sed necesas 
ankaŭ utiligi la aferon per fortoj de lokaj esperantistoj! Necesas, ke tiuj profesiaj 
instruistoj, kiuj estas, ekinstruu tie! La asocio povas ion lanĉi, sed ne efektivigi 
ĉion. 

Se temas pri instraado de Esperanto kiel sistemo tra la lando, nenio ŝanĝiĝas 
pozitive. Nia samlandano Aleksandr Blinov fariĝis estrarano de ILEI, instruado de 
Esperanto en lia urbo daŭre bone progresas, sed eksterĉeboksare tiuj bonaj atingoj, 
bedaŭrinde, ne senteblas. Ne okazas iu kunordiga laboro, ne okazas seminarioj de 
instraistoj (vd. supre - ne aperas ies ajn intereso al ili). La sola programo tutlanda, 
kiu ekzistas, estas la CALK-ekzamenoj, sed ankaŭ pri ili intereso estas eta. Apartaj 
homoj instraas, jes ja, el la Estraro tion multe faras I.Gonĉarova, kiu okupiĝas 
ankaŭ pri perfektigo kaj reeldono de lerniloj (ŝi krome okazigis en aprilo psikolo- 
gian trejnadon en E-o en Suzdalj kun Sabine Trinner kaj somere instrais en “Ora 
Somero” de V.Soroka kaj REJO de M.Lineckij), sed transiri al iu sistemo, iu pro- 
gramo de instraado diversloke ni ĝis nun ne kapablas. Tamen, ĝuste tio estas la plej 
grava afero por la estonto, kaj se ne aperos grapo de entuziasmuloj, kiuj vivigos la 
labordirekton, organizos descendojn ktp., ni restos sen bona estonto. 

5. Regiona kaj interkluba agado 

Pri tiu agadkampo respondecis en la Estraro V.Kudrjavcev kaj eksterestrare - 
G.Basov, kiuj, fakte, faris sufiĉe celkonscian laboron pri kontaktoj kun regionaj 
reprezentantoj, ellaboro de la enketilo por kluboj pri la aktiveco, organizis regionan 
renkontiĝon ktp. Bedaŭrinde, la reeho de la lokaj kolektivoj al la penoj de la 

Estraro estis tro magra. Minimume, se ĉiuj kluboj almenaŭ iom sisteme komunikus 
pri siaj agadoj en la supraj kampoj (instru-metodika, eksterrilata ktp.), estus al- 
menaŭ pli klara ĝenerala bildo de la movado en la lando kaj pli klarus, kien direkti 
la atenton por pli celkonscie plani la agadon. Bedaŭrinde la aktiveco por kluba ku- 
nagado ne nur landskale, sed ankaŭ regionskale, dume preskaŭ dormas. 

6. Laboro de la Estraro kaj aktivularo 

Mi opinias, ke ĉefaj ĉiutagaj taskoj de la Estraro (konsiderante ankaŭ la agadon 
de la eksterestraraj funkciuloj) kaj apartaj estraranoj estis plenumataj en ordo. 
Funkciis kaj eĉ stabiliĝis la Libroservo (J.Karcev), pri niaj negrandaj financoj kaj 
membraro konstante okupiĝis G.Kokolija kaj M.Ĉertilov, ni dece reprezentiĝis en 
UEA, ktp. Sufiĉe afereme la Estraro pridiskutis la rekomendojn al UEA pri la plej 
taŭgaj personoj por senpaga membrigo en UEA pere de Canuto-fondaĵo. 

Tamen, la tutan laboron tute ne necesis fari per fortoj de tiom da estraranoj. En 
la asocia laboro kun certaj taskoj povas partopreni ankaŭ aktivuloj eksterestraraj, 
kion bone montris agado de M.Ĉertilov kaj G.Basov. Mem la Estraro, laŭ mia 
opinio, devas konsisti el 5, ĉiuokaze el ne pli ol 7 personoj, sed personoj facile 
kontakteblaj por konsistigi veran laborteamon. Alie - kiel montris laboro de la 
nuna Estraro - fariĝas malfacile akcepti kaj plenumi iun decidon. Mi petas la Kon- 
ferencon konsideri tiun sperton kaj ne insisti pri granda kvanto de estraranoj. 

Nikolao Gudskov, Prezidanto de REU 

RAPORTO DE LA LIBROSERVO DE REU PRI LA 2003-A JARO 

La Libroservo estas struktura departemento de REU, kiu celas vendi librojn kaj 
aliajn varojn, rilatajn al Esperanto. Dum 2003 ĝia agado pli stabiliĝis. Ekde tiu jaro 
la Libroservo komencis esti profitdona por REU - la profito estis 5 mil rubloj. 

Kelkaj principoj de la agado estas jenaj: 

1. Videbla stato. La operacioj estas registrataj en la datumbazo. Tio ebligas 
kompreni, kion havas la Libroservo - kiujn librojn, varojn, kiom da mono, ŝuldoj 
ktp. Eblas havi plenan multfacetan statistikon pri la aktuala stato. Precizaj rezultoj 
de la jaro 2003 estas fmpreparataj kaj aperos antaŭ la Konferenco. 

2. Plena oferto. La Libroservo estas unuiga servo por ĉiuj produktantoj kaj 
aĉetantoj. Ideale ĉiu povas sin tumi al la Libroservo kaj ricevi tie ĉion, kion ĝener- 
ale eblas ricevi en Esperantujo. Pri Rusi-devenaj varoj jam estis tiel, kaj nun estas 
evoluigata kunlaboro kun UEA kaj aliaj organizoj. En la preparata katalogo por la 
2004 estos menciita ebleco mendi librojn uzante la katalogon de UEA-Libroservo 
laŭ la samaj kondiĉoj (sed kun pli oportuna transpago). 

3. Lokaj libroservoj. Strategia vojo estas evoluigo de lokaj libroservoj. Por la 
homo estas pli oportune veni al sia klubo, rigardi la librojn, elekti, preni en la 
manojn kaj aĉeti, ol mendi nekonatan libron de la centra Libroservo. Por pli rapide 
starigi la sistemon, al novaj libroservoj estas donata kredito, ĉar ni ne povas esperi, 
ke ĵus aperinta loka libroservo tuj elaĉetos grandan kvanton da literaturo. Lokaj li- 
broservoj devas havi minimuman sortimenton, kies listo en 2003 havis 10 titolojn. 

4. Profito. Dum antaŭaj periodoj temis ne pri profito, sed pri plifirmigo kaj sta- 

biliĝo de la Libroservo. Nun jam eblas ricevi profiton de la agado. En 2003 por la 
Libroservo estis planita profito 5 mil rublojn, kiujn ĝi efektive pagos al la kaso de 
REU. En 2004 la profito povas esti ne malpli ol 7 mil rubloj. 

Krome, estis daŭrigata eldona agado (vd. supre en la Estrara raporto). 

Jurij Karcev (Uljanovsk) 

FINANCA RAPORTO POR LA PERIODO 19.12.2002 - 02.02.2004 

(en mbloj, se ne estas indikita alia valuto; enkrampe estas la sumoj, planitaj en 

buĝeto) 

ELSPEZOJ 

01. Eldono de informiloj, aliĝiloj k.t.p. (5000) - 6200 

02. Poŝtelspezoj, telefonado, k.t.p. (Estraro kaj komisiitoj) (1500) - 706.82 

03. Membrokartoj, papero kaj kancelariaĵoj (1000) - 790 

04. Bankaj kaj librotenistaj elspezoj (400) - 70 

05. Kotizo al UEA (3800) - 1627 

06. Investo en fondusojn (1000) - 2397.1 

07. Investo en projektojn (tutrusiajn) (5000) - 1110 

08. Subteno de kluba agado (3000) - 0 

09. Subteno de regiona agado (3000) - 600 

10. Nebuĝetitaj elspezoj - 627 

Sume elspezoj: buĝeto - 23700; reale - 14127.92 

ENSPEZOJ 

01. Kotizoj individuaj (4800) - 5691.88 

02. Kotizoj klubaj (5500) - 2600 

03. Libroservo (5000) - 0 

04. ĈALK (300) - 320 

05. Profito de la aranĝoj (5000) - 5880 

06. Rento de la fondaĵoj (1400) - 5960.92 

07. Subvencioj, donacoj (1700) - 1210 

08. Nebuĝetitaj enspezoj (4500) - 16032.68 

Sume enspezoj: buĝeto - 23700; reale - 37695.48 
SALDO 

buĝeto - 0; reale - +23567.56 

NUNA STATO DE LA KASO (02.02.2004) 

rubloj: 26 296,06 

eŭroj (en la konto ĉe UEA); 469,33 

pruntedonitaj: 10 000,00 rub. 

fondaĵo “La 2-a jarcento de Esperanto ”: 300 dolaroj 
fondaĵo “Dumvivaj membroj”: 370 eŭroj 

Mikaelo Certilov, la komisiito pri financoj 

MEDITOJ KAJ KONSIDEROJ 
PRI LA MOVADO KAJ ASOCIO EN RUSIO 

karaktci o de nia movado 

Sociaj movadoj kaj unuiĝoj povas esti profesiaj (asocioj de artistoj, sindikatoj 
k.s.), duonprofesiaj (grandaj politikaj partioj, bonfaraj organizoj, sociaj organizoj 
por jura helpo al civitanoj ktp., ricevantaj financan subtenon de mecenatoj aŭ de la 
ŝtatoj), kaj amatoraj (granda plimulto de sociaj organizoj, etaj partioj ktp.). Nia 
movado estas esence amatora, ĉar esperoj ricevi ian subtenon de mecenatoj aŭ de la 
ŝtato estas efemeraj; se ni foje ricevas iom da mono, ĝi neniam sufiĉas por profe- 
siigi nian agadon. 

Do, malgraŭ ajnaj deziroj, ni povas ekzisti nur sur nia propra bazo, kaj la sola 
fonto por nia ekzisto estas propra entuziasmo de la movadanoj. En kutimaj por es- 
perantistoj tenninoj tio nomiĝas “desubismo”, kontraste al “desuprismo” (profe- 
sieco). Kiom ajn la lasta estu alloga kaj avantaĝa, ĝi restas nur utopio. Tiel statas la 
aferoj ne nur en Rusio kun nia malforta movado, sed ĉie, ankaŭ en la landoj kun 
movado tre forta. 

Karaktcro dc nia asocio 

Sekve, la landa asocio povas esti nur organizo de homoj, kiuj unuiĝas por par- 
topreni komunan agadon aŭ almenaŭ esti informita pri ĝi, ne pli, kaj kiuj dediĉas al 
tiu agado nur tiom da fortoj kaj tempo, kiom ili povas sur amatora, neprofesia bazo. 
Ciuj ŝtupoj al la funkciado de la asocio devas konsideri nian amatoran karakteron. 

Samtempe, ni ne povas strebi al tio, ke ĉiuj esperantistoj de la lando apartenu al 
REU: por tre multaj homoj la movadaj aferoj, la komuna agado ktp. estas simple ne 
interesaj. Interalie, ekzisto de pluraj homoj, kiuj uzas Esperanton por nur propraj 
malvastaj celoj, estas unu el pruvoj de ĝia viveco. 

De la alia flanko, la ĉefa funkcio de la asocio (por la membroj) estas informado: 
ni rememoru, ekzemple, la sperton de REA, kiu estis, fakte, aro da abonantoj de la 
gazeto “Ruslanda Esperantisto” - ne pli, sed ja ne malpli. Oni kiel ajn rilatu al tio, 
sed la asocio ekzistis! Principe, tio sufiĉis. Do, se ekzistas aliaj agaddirektoj, oni 
povas aprobi kaj subteni tion, sed ili estas nur akcesoraj kaj aldonaj sekvoj de la in- 
formado, ĉar tiuj agaddirektoj tutegale plenumiĝas ĉefe sur la loka nivelo kaj be- 
zonas pli infonnan ol organizan subtenon. 

Agado de diversaj generacioj 

La E-agado en nia lando efektiviĝas per homoj de diversaj generacioj, kiuj iom 
malsamas laŭ sia konduto kaj funkcioj en la movado. Tiuj estas junularo (homoj 
ĝis, proksimume, 35-jaraĝaj), mezaĝuloj (inter 35 kaj 60) kaj veteranoj (pli-malpli 
super 60-jaraĝaj). 

REU kaj plejparto de la lokaj organizoj (kluboj) konsistas ĉefe el kaj estas gvi- 
dataj ĉefe de mezaĝuloj. Ĉiuj atingoj en la movado apartenas al ili, sed ili estas 
ankaŭ ĉefa objekto de la kritiko far ĉiuj esperantistoj de la lando pro la malsukcesoj 
kaj malaktiveco. Tio estas justa, kaj la sola sinpravigo ilia estas, ke ili - asociaj kaj 
klubaj gvidantoj - estas tiuj, kiuj faras, kaj ilia agado, kun ĉiuj siaj avantaĝoj kaj 
mankoj, estas reflekto de la ĝenerala stato de la esperantista komunumo en la lando. 

Ili povas fari nur tiom, kiom kapablas sur la supremenciita amatora bazo, kaj ilia 
laborkapablo en tiuj kondiĉoj estas limigita. Krome, plejparto el ili ja estas simplaj 
homoj, havas pigremon kaj sinĝenemon, ne estas tiaj freŝaj kaj sanaj kiel gejunuloj. 
Sur tiu ĝenerala fono aparte admirindas pro sia senlaca agemo du personoj - 
G.Kokolija kaj M.Bronŝtejn, kiuj faras tiom multe, kaj tiom altkvalite, ke vere 
faras la fundamenton por la tuta movado en ĉiuj kampoj! Sufiĉas diri, kvankam tio 
apartenas al iom alia tereno, ke Bronŝtejn produktas pli da literaturaĵoj, ol ĉiuj niaj 
ceteraj verkistoj, bardoj kaj tradukistoj kune! Multo dependas ankaŭ de sindediĉa 
laboro de I.Gonĉarova kaj M.Certilov - ankaŭ sen ili nia movado estus multe pli 
malriĉa, eĉ se oni ne ĉiam tion rimarkas. Guste tiuj, kiuj agas, ricevas plejmulte da 
batoj, kaj la fakto, ke Kokolija kaj Gonĉarova estas la plej kritikataj homoj, signi- 
fas ke ili faras tre multe. (La fakto, ke kritikantoj “ŝatas” ankaŭ min, estas escepto, 
kiu konfirmas la regulon: mi faras multe malpli ol ili.) 

Veteranoj estas homoj kun granda movada sperto, ofte plu aktive agantaj, sed ple- 
jparte ne tiom kaj ne tiel kiel antaŭe. Plej gravas iliaj ideoj kaj kritiko, eĉ se mi kaj 
aliaj mezaĝaj “stirantoj” kun ili ne konsentas. Eĉ eraraj ideoj de tiuj homoj estas 
multe pli utilaj ol senideeco de plimulto, ĉar vekas la pensadon kaj helpas formuli la 
celojn kaj strategion. Plej interesaj ideoj venas de E.Perevertajlo kaj A.Gonĉarov. 

Perevertajlo ĉiam insistas, ke estonto de Esperanto dependas de ĝia apliko en di- 
versaj ekstermovadaj profesiaj medioj, ke la celo de la movado estas aplikigi nian 
lingvon inter sportistoj, sciencistoj, politikistoj ktp. Car mi havas negativan sperton 
tiurilate (la aplikuntoj de Esperanto volonte akceptas peran helpon de esperantistoj 
kaj tuj rifŭzas ĝin kiam vidas niajn limigitajn eblojn), sobre pritaksas magrajn rezul- 
tojn de sciencaj aplikoj de Esperanto en AIS k.s., mi venis al alia konkludo. Jes, Es- 
peranto vivos nur en sia aplikado, sed la ĉefa aplikado estas simplaj kontaktoj de 
simplaj homoj - kaj tial plej grava aplikado estas organizado de renkontiĝoj, kon- 
gresoj; do ĝuste tio, pri kio ni ŝatas okupiĝi (kaj kio estas pleje kritikata). 

Gonĉarov, venenita dum lastaj 15 jaroj de raŭmismo kaj poste - civitismo, in- 
sistas pri profesiigo de instruado kaj edukado. Mi ne konsentas kun li. Unue, nia 
movado nun estas esence amatora, kaj dum proksima tempo ni ne povos tion ŝanĝi. 
Due, E-kulturo (des pli “elĉerpa kurso” pri ĝi), kiel nepra kondiĉo de esperantigo 
de la homoj, estas nekorekta: ne ĉiuj potencialaj esperantistoj, ankaŭ estontaj akti- 
vuloj, interesiĝas pri la kulturo (tiujn sciojn oni postulu nepre nur de la instruistoj), 
kaj la postulo povas eĉ forpuŝi certajn valorajn homojn. La principo “Ni devas kre- 
ski, jes, ne kvante, nur kvalite” estas erara almenaŭ pro tio, ke kvalita kresko povas 
okazi nur surbaze de la kvanta. Des pli en kondiĉoj de neevitebla amatoreco, batali 
kun kiu estas ne nur erare, sed eĉ malutile. Alia afero, ke kreskigo de la ĝenerala 
kultura nivelo devas esti grava direkto de la laboro de REU - kaj pri tio ni ja ĉiam 
pli aktive okupiĝu kaj en la kluboj, kaj dum la renkontiĝoj. 

Junularo (eĉ relativa, ĉar mi konsideras ĉu tie “junuloj” ĉiujn homojn ĝis 35) 
estas la tria aĝa grupo, kiu influas ne nur la nunan staton de la movado, sed ankaŭ 
ĝian estonton. Mi ne analizos la staton de la junulara movado - tion prefere fam 
funkciuloj de REJM, sed mia ĉefa rimarko estas jena. Bedaŭrinde, la junan aktivu- 
laron karakterizas malstabileco. Jen aperas iu nova esperiga homo, kiu multon 

faras, sed pasas kelka tempo - kaj li/ŝi senspure malaperas. Kaj mi kun anima 
tremo nun pensas, ĉu restos por longa tempo tiaj brilaj personoj, kiuj povus difini 
la estonton de la movado, kiel S.Ivanov kaj O.Izjumenko, aŭ ankaŭ ili iam-ien- 
senspure... Mi esperas, ke ne. 

La dua afero, pro kiu mi malĝojas, estas nestrebo de certaj plej kapablaj homoj 
el la junulara medio ekgvidi la movadon landskale. A.Blinov kreskigis jam kelkajn 
generaciojn de novaj aktivuloj - sed ili brile agas ĉefe en Ĉeboksari, kvankam ka- 
pablus ekgvidi la tutan movadon en Rusio! Kial? Mi ne komprenas. Se JEAĈR 
volus, ĝi povus rapide fariĝi kerno de REU, liverante al la landa asocio bone pre- 
paritajn aktivulojn kaj instruistojn, poiome elirantaj el la “juna” aĝo. 

Ĉu perspektivoj? 

La tuta movado en Rusio ne estas esperiga. Kaj, certe, ĝia organizita parto - 
REU ne povos en proksimaj jaroj akceli ĝian kreskon kaj stabilon. La stagna situa- 
cio en la makrosocio neeviteble reflektiĝas en nia mondeto. Do, eĉ la plej kapablaj 
gvidantoj apenaŭ ŝanĝos la situacion draste: la bona gvidado nun signifas iun 
(kun)ordigon de la plej necesaj aferoj. La prioritata afero estas instruado kaj pro- 
gresigo de komencantoj; se tiu laboro progresos, la tuta movado progresos, sed 
ĝuste en tiu, plej grava, direkto mi ne vidas rezervojn por rapida evoluo. Ho, kiel 
mi volus erari!!! 

Nikolao Gudskov (Moskvo) 


REU ne nur ekzistas, sed, sendube, funkcias - jam tio estas bona. Eĉ pli: REU 
sukcese alfrontas novajn gravegajn direktojn de la agado. Temas, laŭ mi, unuavice 
pri ekstera agado, kiu ĉi-periode estas multflanka kaj fruktodona: de partopreno en la 
Tutrusia Konferenco de sociaj organizoj ĝis partopreno en neesperantistaj junularaj 
aranĝoj (ekzemple, Studenta Tendaro en Konakovo, kie aktivege agadis 6-opa esper- 
antista grupo kun sinprezentoj, standoj, ardega multhora diskuntrondo pri signifo de 
Esperanto), de laboro kun amaskomunikiloj ĝis lanĉado de E-instruado en MGPU. 
Mi ŝatus, ke ni konsciiĝu pri tio kaj firmigu laboron en tiuj direktoj. 

Dum 10 jaroj mi kunordigas laboron de EK MASI - la plej multnombra aliĝinta 
kolektivo de REU. Por MASI tiu ĉi agadperiodo estas ege multsignifa: inter geju- 
nuloj aperis aktivuloj, kiuj prenas sur sin respondecon pri gravaj labordirektoj, kiel 
kunordigado de MAK (Moskva Antaŭkongreso), de MASI-programaro en IJK, de 
kluba kunordigado. Tio ĉi esperigas pri apero de gvidantoj-gejunuloj ankaŭ en 
Moskvo (pluse al Ĉeboksari kaj, eble, aliaj urboj, pri kiuj mi ne kompetentas). 

Do, ĝuste tiujn du direktojn, kiuj reliefiĝis, eble, ekster speciala intenco, sed pro 
ia ŝanĝo en nia movado, en niaj homoj aŭ en la ekstera socio, necesas atenti kaj 
progresigi. Nome: labori kun la ekstera mondo kaj gvidantigi junularon (daŭre zor- 
gante pri alveno de novaj gejunuloj en la movadon). Ĉe moskvaj gejunuloj mi ri- 
markas tendencon “De konsumado kaj sinesprimado al konscia poresperanta 
agado”. En tio mi vidas unu el fruktodonaj vojoj por nia estonta evoluo. 

Ĉar mi ne ĉeestos en REK, mi ŝatus diri ĉi tie, ke mi altege taksas kaj multe 
aprezas laboregon de la nuna kaj antaŭa REU-prezidantoj Nikolao Gudskov kaj 

Garik Kokolija. Generale mi dankas la tutan Estraron pro konkorda, senturmenta 
kunlaboro, pro takto en interrilatoj ene de la Estraro kaj amika helpo kaj subteno. 
Tion mi ĉiam pretas reciproki. 

Irina Gonĉarova (Odincovo) 


Pri la stato de la movado 
Multas: 

- kritikistoj (nemalbona profesio, se ne pli ol duono de la aktivuloj); 

- homoj, kiuj agas en sia tereno, sed faras tion nur laŭ sia intereso. 

Mankas: 

- gvidantoj, kiuj povas preni tiun anaron, teamigi kaj direkti; 

- respondecaj homoj, kiuj povas bone plenumi komisiitan taskon. 

Rezulte kiott ni havas: 

- ekzistas kelkaj projektoj, pri kiuj okupiĝas koncemaj unuopuloj. Poste intereso al 
la projekto falas, aperas novaj projektoj, sed la malnovaj ĉesas aŭ vegetas. Ne es- 
tas organizo, kiu povus rekomisii la projekton al alia homo. La projektoj estas tro 
personecaj; 

- mankas strategio, ĉar se eĉ verki ĝin, kiu plenumos? 

Tion ni vidas en multaj agaddirektoj. Ekzemple estas kelkaj retprojektoj, sed 
ĉiu havas siajn malavantaĝojn. Mankas sistemeco. Nu, eble en la reto tio ne estas 
tre bezonata, sed en la kluba kaj regiona agado tio estas nepra. Kelkaj kluboj bone 
baraktas, tenante sin en sufiĉa formo kaj okazigante iujn aranĝojn. Ilia sperto ne es- 
tas utiligata en aliaj kluboj. Same pri laboro kun amaskomunikiloj: fojaj sukcesaj 
kontaktoj en persona nivelo, fojaj laŭprotokolaj rebojoj al iliaj publikaĵoj, sed 
mankas sistema laboro. Ktp, ktp. 

Laboro de la Estraro: 

- sekvo de la supre dirita. Multaj estraranoj bone plugas sian sulkon, sed 
mankas ĝenerala kunordigo. Ekzistas nek fera mano de gvidanto, nek emo de estra- 
ranoj okupiĝi pri neinteresaj aferoj. 

Kion ni faru: 

- vivu plu. Ne eblas preni de homo pli ol tiu povas doni. Gvidantojn oni ne ser- 
ĉas, ili aperas mem; 

- ni ellaboru almenaŭ komprenon de la situacio (realan stat-konstaton). 

Al !a kandidatoj: 

- ne proponu grandajn projektojn al la asocio. Kio malhelpis al vi efektivigi ilin 
antaŭe? La posteno donos al vi neniujn pliajn eblojn ordoni al la homoj (bedaŭr- 
inde); 

- se vi diras, ke necesas fari ion, tio signifas aŭ ke 1) vi intencas fari tion, aŭ ke 
2) iu alia devas fari tion. Klare indiku tion en la proponoj. 

Rimarko. Se vi volas respondi, pensu, en kiu kategorio (vd. komence) vi ŝatus 
esti listigita. 

Jurij Karcev (Uljanovsk) 

LASTAJ ALIĜOJ POR 2003 

Jam post fino de redaktado de la antaŭa numero de REGo venis ankoraŭ REU- 
aliĝoj por2003. 

ALIĜI.NTA KOLEKTIVO 

Samara E-klubo (+ 2 novaj aligitaj membroj): Radajev Anatolij, Suslov Vjaĉeslav 

1NDIVIDUAJ MEMBROJ 

Junusov Abdurahman (Mahaĉkala), Lunde Jelena (Norvegio) 

Rezulte en 2003 REU havis 273 membrojn, inter kiuj estas 180 individuaj 
membroj (inkluzive 45 dumvivajn kaj 5 familiajn) kaj 93 aligitaj membroj 
(apartenantaj al 8 aliĝintaj kolektivoj). 

NOVAJ REU-ALIĜOJ POR 2004 

ALIĜINTAJ KOLEKTIVOJ 

Moskva E-klubo “MASI-FaRo” (24 aligitaj membroj): Baŝlikova Anastasija, 
Boljŝakov Roman, Budinovskaja Jelena, Burgar Ksenija, Cajkova Anna, Cerniŝova 
Oljga, Fazilova Marianna, Gonĉarova Svetlana, Izjumenko Oleg, Kastra Alina, 
Kokorev Dmitrij, Kudrjaŝova Alla, Ljubuŝina Jekaterina, Morozova Jelena, Moro- 
zova Viktorija, Ovĉinnikov Mihail, Pantelejev Aleksandr, Popkova Oljga, Sergejev 
Vladimir, Sidorova Valentina, Vinokurov Aleksej, Zatulov Sergej, Zatulova Marija, 
Zubcova Marija 

Ivanova Medicinista Esperanta Asocio (IMEA) (6 aligitaj membroj): Ĉerjomin 
Roman, Ĉerjomina Ljubovj, Davidko Tatjana, Popcova Angelina, Proŝina Jelena, 
Volkov Pavel 

Vladivostoka E-klubo “Pacifiko” (15 aligitaj membroj): Abisova Ljudmila, Arhi- 
pova Ljudmila, Bratĉikova Rada, Ĉernozub Ljudmila, Karpeta Ljubovj, Koneva 
Galina, Makŝanov Viktor, Neunilova Nadeĵda, Pilneva Dina, Semjonova Valen- 
tina, Slepĉenko Gennadij, Tiŝĉenko Margarita, Titajev Aleksandr, Udovickaja 
Nadeĵda, Zaloznaja Ljubovj 

1NDIVIDUAJ MEMBROJ 

Basov Gennadij (Moskvo), Blinov Aleksandr (Ĉeboksari), Burgar Lilija (Rostova 
reg.), Ĉerepanov Valerij (Moskvo), Demjaŝev Oleg (Nabereĵnije Ĉelni), Griŝin 
Maksim (Moskvo), Jaroŝenko Jelena (Rostova reg.), Kabanceva Alevtina 
(Moskvo), Koklenkov Anatolij (Moskvo), Kolosov Eduard (Volgograd), Kondratjev 
Boris (Sankt-Peterburg), Konjaŝova Svetlana (Habarovska reg.), Kroter Stanislav 
(Tomsk), Kuljkov Jevgenij (Vladimir), Liskov Andrej (Moskvo), Loŝmanov Anton 
(KomsomoIjsk-na-Amure), Lukjanov Vladimir (Kurska reg.), Lunde Jelena 
(Norvegio), Makarenko Valerij (Tverj), Masjukas Aleksandras (Murmansk), Minin 
Vladimir (Usono), Nikiforova Jekaterina (Kazanj), Opletajev Vladimir (Surgut), 
Prilepskaja Ksenija (Moskvo), Samodaj Vladimir (Moskvo), Simonov Igorj (Niĵnij 

Novgorod), Strelec Sergej (Ĉeljabinsk), Sudakov Vladimir (Primorskij reg.), Ŝev- 
ĉenko Anastasija (Irkutska reg.), Tarhan Ermita (Moskvo), Vajnapelj Jurij (Irkutsk) 

REU-KOTIZOJ POR LA JARO 2004 

50 rubloj (por eksterrusianoj - 5 eŭroj) - individua kotizo (la membrokarto, Jarli- 
bro de REU, REU-bulteno kaj aliaj informoj de REU, voĉdonrajto en 
REU-Konferenco, rabatoj ĉe uzo de REU-servoj kaj en E-aranĝoj); 

1250 rub. (por eksterrusianoj - 125 eŭroj) - dumviva kotizo (ĉio la sama dum la 
tuta vivo); 

25 rub. - familia kotizo (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en E-aranĝoj); 

100 rub. + 25 rub. por ĉiu aligita membro (ne malpli ol 5; krom individuaj mem- 
broj de REU) - koiektiva kotizo (po 1 ekzemplero de REGo kaj Jarlibro 
de REU por ĉiu komenciĝinta deko de la aligitaj membroj, aliaj informoj 
de REU por la kolektivo; la membrokartoj, voĉdonrajtoj en REU- 
Konferenco, rabatoj ĉe uzo de REU-servoj kaj en E-aranĝoj por la aligitaj 
membroj). 

La rabatita abono de REGo por ajna individua membro de REU (inkluzive la 
dumvivajn kaj familiajn, sed ne por la aligitaj) en 2004 kostos 100 rublojn (por la 
eksterrusianoj - 12 eiirojn). La dumvivaj membroj, kiuj pagis sian kotizon post la 
apero de REGo (kaj tial ilia kotizo enhavis la koston de REGo) plu ricevados RE- 
Gon sen aldonapago. Aliaj dumvivaj membroj (kies kotizo ne inkludis la koston de 
REGo) por ricevi la gazeton devos pagi ĉiujare la rabatitan abonkoston. 

La rublaj kotizoj senclendas al G.Kokolija (la adreso estas en la lasta kovril- 
paĝo), la eŭraj kotizoj pagendas al la konto reua-p ĉe UEA. 


ATENTIGO 

Car jam venis kelkaj eraraj monsumoj por la kotizoj en 2004, mi ŝatus doni 
kelkajn klarigojn pri la nova sistemo de REU-kotizoj. Sube vi trovos, kiom da 
rubloj devos pagi rusiano por esti REU-ano en tiu aŭ alia kategorio. Enkrampe es- 
tos indikita la koncema kotizo en eŭroj por la loĝantoj de aliaj landoj. 

Se vi volas en 2004 esti individua membro de REU kaj ricevadi REGon, vi 
devas sendi 150 rublojn (17 eŭrojn). Se vi volas en 2004 esti individua membro de 
REU, sed ne volas ricevadi REGon, vi devas sendi 50 rublojn (5 eŭrojn). Se vi ne 
volas en 2004 esti individua membro de REU, sed volas ricevadi REGon, vi devas 
sendi 140 rublojn (15 eŭrojn). Se vi estas dumviva aŭ familia membro de REU kaj 
volas ricevadi REGon en 2004, vi devas sendi 100 rublojn (12 eŭrojn). Nur la 
dumvivaj membroj, kiuj pagis sian kotizon dum lastaj 3 jaroj (kiam la kotizo jam 
inkludis REGon), ricevados REGon sen aldona pago. 

Garik Kokolija (Moskvo) 

JAM 122 IJK-ANOJ! KIO PRI VI? 

Rusiaj esperantistoj ricevas unikan ŝancon. Por renkonti aron da gesamideanoj 
el multaj landoj ni bezonos nur... veni al Kovrov (Vladimira regiono) la 10-17-an 
de julio! Tie okazos ĉi-jare grandega aranĝo — Internacia Junulara Kongreso 
(IJK) kun la temo “Intemacie, june kaj kune”. Pli detale pri IJK al ni rakontas du 
membroj de la organiza teamo - Vitalik Malenko kaj Maŝa Terjohina. 

- Kiom da homoj jam aliĝis al IJK? El kiuj landoj? 

Vitalik: Por la fmo de januaro entute aliĝis 122 homoj: Rusio - 76, Germanio - 
10, Francio - 9, Nederlando - 4, Danio - 3, Kroatio - 3, Norvegio - 2, Niĝerio - 2, 
Jugoslavio - 2, kaj po 1 de Pakistano, Rumanio, Belorusio, Usono, Britio, His- 
panio, Irano, Hungario, Kanado, DR Kongo, Svedio; inoj/viroj - 67/55. 

- Kio estos en programo de Internacia Junulara Kongreso? 

Maŝa: La programo havas tri ĝeneralajn direktojn: tema programo (Esperanto 
kaj Esperanto-kulturo, intema kaj por-socia movado, metodoj de instmado, TEJO: 
sistemo de la organizo, seminarioj ktp.), kultura programo (kulturo de Rusio kiel 
lando de IJK, kulturoj de aliaj landoj-partoprenantoj) kaj distra programo (noktaj 
kaj vesperaj programeroj, komunaj aranĝoj, koncertoj ktp). Certe ne eblas tute 
ĝuste dividi ĉiujn direktojn. Homoj kun tute diversaj gustoj, atendoj kaj hobioj tro- 
vos por si - tiel kredas ni, organizantoj - interesajn, utilajn, ŝatatajn kaj ne- 
ŝablonajn okupojn! E1 la plej interesaj programeroj mi povus nomi tiom diversajn 
aferojn kiel festivalo de kulturoj, kinoprogramo (kiu enhavos rusiajn filmojn, parte 
kun subtitoloj, parte tradukitajn, de diversaj jaroj kaj ĝenroj), Olimpikon kun ele- 
mentoj de diversaj kulturoj, kaj certe kamavalon dum la lasta vespero! Krome, ni 
ne forgesu pri studioj kaj kursoj, kaj pri surprizoj, kiuj estas nepra parto de ĉiu In- 
temacia Kongreso! Planata estas prezentado de eksterlandaj kaj rusiaj aranĝoj, dum 
kiu oni povos ne nur ekscii pri diversaj ebloj renkontiĝi kaj komunumi en Esper- 
anta mondo, sed ankaŭ travivi mem tipajn programerojn de la aranĝoj, kio certe 
helpos fari ĝustan elekton en estonto. 

- Kia devas esti nivelo de lingvoposedoporpartopreni IJK-on? 

Vitalik: Certe la kongreso estas aranĝo por Esperanto-parolantoj. Kaj granda 
kvanto de eksterlandanoj helpos al nekrokodilado. Ni eĉ provos loĝigi homojn tiel, 
ke en sama ĉambro troviĝu ne nur msianoj aŭ eksterlandanoj, sed miksita publiko. 

- Cu novuloj tamen povos partopreni? 

Vitalik: Novuloj estas bonvenaj. Sed unue ili venu al OkSEJT, kiu okazos an- 

taŭ la Kongreso en la sama loko la 05-10-an de julio. Jam trian fojon OkSEJT estos 
instrua: speciale organizita aranĝo por komencantoj. Ci-jare OkSEJT estos por ni 
grava helpo, ĉar ĝuste ĝi permesas reklami IJK-on en neesperantistaj junularaj or- 
ganizoj: unue venu al OkSEJT kaj lemu la lingvon, kaj poste partoprenu Inter- 
nacian Kongreson! Guste tiel ni reklamas nun niajn aranĝojn pere de Stata Komi- 
tato pri Junularaj aferoj. Ni respondos ajnajn demandojn pri OkSEJT, kiujn vi sen- 
dos al la adreso <oksejt@inbox.ru>. 

- Kaj ĉu por jamaj esperantistoj okazos io antaŭ aŭ post IJK? 

Vitalik: Certe! Planatas tiel nomataj Antaŭ- kaj Postkongresoj. La Antaŭkon- 
gresoj (AK) okazos samtempe en Moskvo kaj en Peterburg. Estos ĉefe turisma 
programo celanta eksterlandanojn. Sed ankaŭ aliaj esperantistoj estos bonvenaj. 
Legu pli pri tio en la artikoloj de organizantoj de Antaŭkongresoj. La Postkon- 
gresoj (PK) okazos en Ceboksari (la 18-20-an de julio - ekskursa parto, la 21-22- 
an de julio - aktivada parto) kaj Novosibirsk. Fakte tio estos jam tradicia aranĝo de 
Novosibirska klubo RA (Renkontiĝo de Amikoj). Gi daŭros ekde la 20-a ĝis la 27- 
a de julio kaj estos celanta kaj eksterlandanojn, kaj rasianojn. 

- Cu estas jam trovita bazejo por IJK? 

Vitalik: A1 multaj rasiaj legantoj de REGo la bazejo de IJK estas bone konata. 
Gi estas la eks-pionirtendaro en Kovrova re- 
giono, kie jam okazis kaj OkSEJT, kaj RET. 

La bazejo tiom plaĉis al Nataŝa kaj Andrej 
Grigorjevskij, ke kiam ili la unuan fojon ek- 
vidis ĝin, ili eĉ tiam komencis pensi pri 
okazigo de IJK surbaze de ĝi. Cu pli detale? 

Estas elekto de loĝofertoj (vidu sube). En la 
bazejo estas baseno, sportplacetoj, apudas 
rivero Kljazjma, multas belaj arbaroj. Kaj 
certe estas multe da ejoj por la programo: 
diskejo, trinkejo, guftijo, videosalono, ludejo. 

Venu kaj vidu ĉion per propraj okuloj! 

- Kiupreparas Rusian IJK-on? 

Vitalik: La organiza teamo konsistas el pli ol 10 aktivuloj, preskaŭ ĉiuj ili estas 
bone konataj por vi personoj: Vitalik Malenko (kunordigo, financoj, administrado), 
Natalja Grigorjevskaja (kunordigo, financoj, administrado), Aleksandra Fedotova 
(eksteraj rilatoj, tema programo, administrado, vizoj, PK en Ceboksari), Marija 
Terjohina (programa kunordigo), Slava Ivanov (varbado kaj informado, AK en Pe- 
terburg), Dmitrij Oŝĉepkov (distra programo, grapa laboro), Jekaterina Burmisova 
(interkultura programo), Jekaterina Ignatjeva (kontaktoj kun TEJO, financoj), Irina 
Gonĉarova (grupa laboro), Valentina Sidorova (AK en Moskvo), Nadeĵda Ĥari- 
tonova (OkSEJT), Alla Kudrjaŝova (nokta programo). 

Maŝa: En preparado de IJK aktive partoprenas lokaj kluboj. Ceboksara Espe- 
ranto-Asocio preparas ĉefe temajn kaj interkulturajn programerojn. MASI-anoj (pli 
bone diri MASI-aninoj, ĉar dume junulinoj pli multas en la iniciata grapo) prenis 

respondecon pri la nokta programo (diskejo, trinkejo, ludejo, lignofajro). 

- Cu ankoraŭ eblas ekpartopreni en organizado? 

Vitalik: Jes, certe! Ni bezonas multe da helpantoj por IJK. Estas bonvenaj viaj 
proponoj pri la programo (sendu ilin al Maŝa Terjoĥina 
<maria.terekhina@mail.ru>). Krome, dum IJK estos multe da diversaj mastrumaj 
kaj organizaj taskoj - certe ni varbos volontulojn kaj vi jam nun povas enlistiĝi. 


— Kiel eblas aliĝi al IJK? 

Vitalik: La plej facila vojo estas sendi monon (per rubloj, laŭ la kurzo de Cen- 
trobanko + 1%) al 428024, JedoKcapbt-24, a/n 35, TyMauiKoey AHdpeto HuKonae- 
emy; kaj poste plenumi aliĝilon ĉe <www.tejo.org/ijk>. Alia eblo estas transdoni 
monon kontante al Slava Ivanov aŭ al mi. Nuna aliĝkotizo por rusianoj estas 5 
eŭroj (ĝis 20 jaroj), 7 eŭroj (ĝis 27 jaroj), 10 eŭroj (pli ol 27 jaroj). Se vi ne havas 
ret-aliron, vi povas sendi al ni plej bezonatan aliĝinformon: nomo, plena adreso, 
naskiĝdato, loĝmaniero, manĝmaniero, proponoj. Estas sekvaj loĝvariantoj: 3-lita 
ĉambro (40 eŭroj kontraŭ 1 lito por la tuta periodo), 6-lita ĉambro (30 eŭroj), 12- 
lita ĉambro (20 eŭroj). Kaj estas sekvaj manĝvariantoj: plena 3-foja manĝado por la 
tuta periodo - 35 eŭroj, nur tagmanĝoj - 14 eŭroj, nur vespermanĝoj - 21 eŭroj. 

intervjuis Sonjo Ŝejnina 

MASI SEMIS MAKON 

MAK. Kia bildo aperas antaŭ viaj okuloj? Eble, petal- 
tremanta ruĝa floro papavo? Forgesu. Devas aperi gaja 
Petruĉjo, elŝovinta langeton, kun kloŝĉapo aludanta pri 
Kremlo. Nun vi vidas la emblemon de la Moskva An- 
taŭKongreso (MAK). Konsentu - ĉarma! 

MAK estas orientita unuavice al la eksterlandanoj, kiuj 
intencas partopreni IJK-on en Kovrov, do la datoj estas 
senpere antaŭaj: la 06-10-a de julio, inkluzive la tagojn de 
alveno kaj forveturo. La gastoj loĝos en nemultekosta ho- 
telo kaj ĝuos varian programon por ajnaj gustoj - de la 
plej tradicia vizito al la Ruĝa Placo ĝis diboĉado en la plej modaj noktaj kluboj. 
Laŭ la elekto de la programeroj formiĝos grupoj, vivantaj laŭ sia plano. Ni pripen- 
sas ankaŭ sociajn kaj promociajn akciojn por Esperanto, renkontiĝojn kun amas- 
komunikiloj, lokaj esperantistoj k.s. 

MAK estas iniciatita kaj organizata de MASI (Moskva Amikaro de Studantoj 
kaj Instruantoj). La ideo pri MAK apartenas al Grimpi (Valentina Sidorova) kaj 
Benita (Alla Kudrjaŝova). Do, ili estas la ĉefaj organizantinoj de la tuto: Grimpi 
kunordigas la laboron de nia OK kaj zorgas pri loĝigo kaj manĝigo de niaj gastoj, 
Benita okupiĝas pri la programo. Aktive engaĝiĝis Denaska (Svetlana Gonĉarova), 
kies tereno estas “Kontaktoj kun partoprenontoj”. Poiomete aliĝas al la organizado 
ankaŭ aliaj MASI-anoj. Grandan moralan kaj konsilan subtenon ni ricevas de IJK- 
kunordiganto Vitalik Malenko (MAK estas oficiale agnoskita de TEJO kiel An- 
taŭkongreso de IJK, samkiel la Antaŭkongreso en Sankt-Peterburgo). 



06 - 10 . 07.2004 

La emblemon 
faris nia dezajnisto 
Onjo (Olga Ĉemi- 
ŝova), kiu kreis an- 
kaŭ la belegan rek- 
lamfolion pri MAK, 
disdonitan al ekster- 
landanoj dum nov- 
jaraj intemaciaj 
renkontiĝoj IS kaj 
IF en Germanio, AS 
en Pollando. Nun 
Onjo zorgas pri 
MAK-paĝaro en In- 
terreto 

<http://moskvo.rn>. Valentina Sidorova, Alla Kudrjaŝova, Svetlana Gonĉarova 
Nun - informo speciale por la ĉefa legantaro de REGo. Ni ne ŝatas diskriminacion. 
Ni deziras ebligi ankaŭ al vi, msianoj kaj civitanoj de eksa Sovetio, kunpartoprenon 
en la belaj gajaj intemaciaj turistaj tagoj en Moskvo. Por vi la aliĝkotizo estas nur 10 
eŭroj. Se vi havas problemojn pri loĝado aŭ aliajn, se vi volas-povas helpi al ni pri- 
zorgi la eksterlandanojn - tumu vin al la OK <mirina@online.ru>. 

Kion oni semas, tion oni rikoltas. Ni semis MAK-on. Ni kredas rikolti sur 
Moskva grundo belajn ardajn florojn de intemacia amikeco. Bonvenon! 

Irina Gonĉarova, kunordiganto de MASI 

VIDPUNKTO PRIIJK 

de TEJO-reprezentanto en LKK Katja Ignatjeva 
Imagu: kunvenigi kelkcenton da gejunuloj el kelkdek landoj, parolantaj diver- 
sajn lingvojn kaj havantaj malsamajn interesojn, al unu sama aranĝo - kio okazos? 
La respondo estas - IJK, Intemacia Junulara Kongreso. La plej speciala parto de 
IJK estas ĝia etoso: dum IJK neniu povas resti sola. Eĉ se vi estas tre specifa homo 
kun ege specifa hobio aŭ tre nekutima vivstilo, vi havas ĉiujn ŝancojn trovi tie vian 
samideanon. IJK donas lokon al ĉiuspecaj homoj: trankvilemaj personoj povas ĝui 
komunikadon en gufujo (nokta kafejo kun amika etoso, kie eblas trankvile komu- 
nikiĝi kaj ĝui bonan muzikon), bruemuloj povas ĝui la tutnoktan diskejon; fervoraj 
esperantistoj, kiuj emas movadumi, povas partopreni diskutrondojn kaj komitat- 
kunsidojn de TEJO, dezirantoj amuziĝi - la distran programon... Alivorte: ĉiu ho- 
mo povas trovi lokon por si en tiu bunta, gaja kaj intemaciega aranĝo. Guste tio es- 
tas la ĉefideo de IJK - kunigi diversajn homojn kaj montri, ke plej diversaj homoj 
de plej diversaj landoj tamen tre similas unu la alian kaj povas iĝi bonaj amikoj! 

ANTAŬKONGRESO EN PETERBURGO 

La Peterburga Antaŭkongreso (AK) okazos 06-09-an de julio 2004, eblos veni 
en ajna el la tri tagoj. Fine de la aranĝo ĉiuj kunvenintoj kune vojaĝos al IJK per 
rekta ununokta trajno ĝis Kovrov. La Antaŭkongreso en “Norda Venecio” pasos en 
la pinto de turisma sezono, dum la plej longaj blankaj noktoj kaj plej komforta vet- 
ero. Tio influos la programon, kiu konsistos el plej diversaj ekskursoj, promenoj, 
komunaj ludoj kaj noktaj koncertoj. Generale ni planas loĝigi partoprenantojn en 
hoteloj, sed eblas malpli koste loĝi “surplanke” - ni luas por ĉiuj tri tagoj kelkajn 
ĉambrojn en la ejo ĉe kruciĝo de Fontanka kaj Nevskij prospekt. Pli oportuna loko 
estus nur eble en la Rusa Muzeo! Ciuj ĉefaj vidindaĵoj (ankaŭ la disigataj pontoj) 
estas atingeblaj piede, en la ejo mem estas necesejo, fridujo, aparta ĉambreto por 
manĝi. Unu tranokto en la amasejo kun matenmanĝo kostos 15 eŭrojn. Kvanto de 
lokoj estas limigita. Se vi decidos partopreni, nepre anoncu vin al la organizantoj 
anticipe. Informoj kaj aliĝilo troveblas en la IJK-paĝaro <www.tejo.org/ijk/>. 

S.Andrejsons, S.Ivanov, L.Malunova (Sankt-Peterburgo) 

INTERNACIE, JUNE KAJ KUNE... 

Jam la 60-a kongreso malfermos pordojn al junularo (kaj ne nur) el ĉiuj partoj 
de la mondo. IJK-60, kiel vi jam scias, okazos la 10-17-an de julio en Kovrov, 
Vladimira regiono. Kovrov kiel nova “Mekko” de Rusia Esperantujo, denove ku- 
nigos homojn, sed la specifaĵo de nova renkontiĝo estos ĝia intemacieco. 

Kio estas IJK? Kio estas TEJO? Pluraj junaj esperantistoj scias tion nur onidire. 
Sed mi esperas, ke ĉiuj povas imagi, kia povas esti intemacia junulara kongreso, 
kie ĉiuj uzas unu komunan lingvon. Kiam oni havas sian propran imagon, tiam ne 
gravas la imago de aliaj IJK-partoprenintoj, kiuj kun aspekto de spertulo povas diri: 
“Nu, tio ne estas kutima en IJK. Dum IJK ni kutime...”. Mi ne volas kritiki IJK-on, 
en kiu mi mem neniam estis. Ne... Simple sen iu formita kompreno ni povas realigi 
nian propran fantazion, pripensi idealan intemacian junularan aranĝon. 

Kiel veraj rusianoj, ni prezentos nian vivmanieron. Dum rusaj E-aranĝoj ni ofte 
uzas metodon de grapa laboro, kiam ĉiuj estas invitataj al kunorganizado de la 
aranĝo. En la 60-a IJK tio estos unu el ĉefaj linioj de la program-realigo. Vi povas 
diri “nu, tio estos enua”, aŭ “mi ne volas ĉiam esti kun iu, mi estas individuo kaj mi 
devas havi liberon de elekto”, aŭ simple ne kompreni la ideon. Se al vi estos interese 
ekscii pli, demandu Maŝa Terjohina <maria. terekhina@mail.ru> (kunordiganto de 
la IJK-programo), aŭ Irina Gonĉarova <mirina@online.ru>, kiuj jam komencis 
pripensi majan seminarion pri gmpa laboro por estontaj gmpgvidantoj. 

Du ĉefaj linioj de la programo estos “interkulturo” kaj “Esperanto-junulara 
movado” (kurte ni ĝin nomas “tema programo”). Kio estas interkulturo? Ni tiel 
nomas la situacion de libera kunvivado de diversaj kulturoj, kiam kulturoj ne englu- 
tas unu la alian, ne malaperas, sed vivas konservante sian specifaĵojn (lingvo, tradi- 
cioj, arto). Ĉu vi ne trovis en la priskribo de la termino “interkulturo” ian Esperan- 
tan koloron? E-mondo prezentas al ni unu el flankoj de tiu ideala mondo, en kiu sen 
forgeso de propra patrolando ni per universala lingvo prezentas interesajn flankojn 
de naciaj kulturoj kaj estas toleremaj al nekomprenaĵoj de nekonata kulturo. 

Dum IJK ni volas organizi rusan foiron kun rondodancoj kaj kantoj, vi povos 
vesti vin per rusaj sarafanoj kaj bastoŝuoj. Vi nepre vidos perlojn de “Ora ringo”: 
Vladimir, Suzdalj kaj Mstjora. Rusianoj! Ĉu vi mem scias ĉion pri via kulturo? Ni 
invitas vin al kolektiva kreado: prezentu viajn lokajn kulturojn - kredu ke la rusa 
kulturo havas diferencojn en diversaj regionoj kaj en Rusio loĝas multaj popoloj, 
pri kiuj ne ĉiuj havas ĝustan (ian ajn?) imagon. La temon de prezento de niaj lan- 
doj, popoloj ni daŭrigos dum Festivalo de kulturoj: tie ni preparos infonnajn stan- 
dojn, montros naciajn kostumojn, faros artajn prezentojn (kantos, dancos...). Ĉu vi 
scias, ke la festo de Ivan Kupala ekzistas en diversaj landoj? Dum IJK vi ekscios 
veran historion de tiu festo. 

Restas ankoraŭ interesaĵoj, pri kiuj mi nun ne rakontu: Orienta korto kaj rusa 
klubo (kun senfina teumado kun specifaj rusaj ringformaj panetoj “bubliki”) kaj... 
nu, kial mi devas malfermi ĉiujn sekretojn? Devas resti iu enigmo. 

Kaj nun estas tempo por paroli pri seriozaj aferoj. Ne suspiru. Ankaŭ seriozaj 
aferoj povas esti interesaj kaj prononcataj ne per voĉo de severa instruisto, sed per 
amika voĉo, kiu bmligos rigardojn de homoj kaj tuŝas korojn. Mi volas paroli kun 
vi pri Esperanto kaj pri tio, kiel apliki vian esperantistecon ekzemple tie, kie vi 
loĝas. Kiel gejunuloj el diversaj landoj organizas la esperantistan vivon kaj kiun 
impreson ĉe la homoj, kiuj loĝas apud vi, lasas pri si Esperanto? Ĉu estas iuj uni- 
versalaj ekzemploj por ĉiuj? 

Dum IJK ni volas fari interkonan konferencon de junularaj Esperanto- 
organizoj. Estas ege interese ekscii pri via vivo surloka, kiel vi prezentas Esperan- 
ton al la ekstera publiko. Ni provos konatiĝi kun la mondo de Esperanto-medioj. Ni 
invitas vin fantazii kune: kia por vi povas esti ideala TEJO en estonto kaj kion vi 
mem povas fari por tio? 

Por krei interesan teman programon, kiu tamen restos en via cerbo, ni bezonas 
vian helpon. Ni proponas al vi respondi sekvajn demandojn: 

Kiun lokon havas Esperanto en via vivo? 

Dotm k\’in karakterizojn de TEJO. 

Kion vi atendas de IJK? 

Krome ni proponas al vi verki eseon pri la temo de ĉi-jara kongreso “Intemacie, 
june kaj kune”. Viajn ideojn, respondojn al la proponitaj demandoj kaj eseojn vi 
povas sendi al la adreso <e-centro@yandex.ru> aŭ poŝte: Junulara Esperanto- 
Asocio de Ĉuvaŝa Respubliko, p/k 189, 428000 Ĉeboksari, Rusio. 

Aleksandra Fedotova, IJK-respondeculo pri vizoj kaj tema programo 

POSTKONGRESO EN ĈEBOKSARI 

la 18-22-a de julio 2004 

Organiza komitato: Junulara Esperanto-Asocio de Ĉuvaŝa Respubliko, Urba 
Ĉeboksara Esperanto-klubo “Ĉielarko”; kun la subteno de la Stata respublika ko- 
mitato pri junularaj aferoj. 

La programo komenciĝos jam en la buso, ironta al Ĉeboksari. Estas planita 
ekskurso tra Kremlo en Niĵnij Novgorod kun manĝpaŭzo. Vespere - enloĝiĝo en 
Ĉeboksari: ni proponos du variantojn - malmultekosta amasloĝejo kaj 

diverskomforta loĝado en proksima hotelo. Nia aranĝo daŭros 5 tagojn, kiuj siavice 
dividiĝas je 2 partoj: la ekskursa kaj la aktivada. 

Dum la unuaj tri tagoj ni prezentos al vi interesajn flankojn de nia kulturo. Vin 
atendos ŝipekskursoj tra Volgo, piedaj promenadoj tra la urbocentro de la somera 
Ceboksari. Vespere ni prezentos al vi profesiajn koncertojn de folkloraj grupoj, 
metiejoj de popolaj manfaraĵoj, teatraĵetoj. 

Por la sekvaj du tagoj ni invitos vin esti engaĝita al la loka esperantista 
aktivado. Per via helpo ni volas prezenti intemaciecon de Esperanto al infanoj kaj 
gejunuloj de nia urbo. Ni organizos prezentojn de Esperanto, diversaj kulturoj kaj 
lingvoj en someraj tendaroj, intervjuojn ĉe amaskomikiloj. Ni faros diskutrondojn 
pri Esperanto-movado kaj rakontos pri la sperto de nia Junulara Esperanto-Asocio. 
Ni proponos al vi ankaŭ aliajn aktivaĵojn, kiuj estos interesaj por lokanoj kaj kon- 
tribuos al la favora bildo pri Esperanto-movado. 

Prezoj: buso al Ĉeboksari - ĉirkaŭ 9 eŭroj; loĝado - ĉirkaŭ 10 eŭroj por 3 tagoj 
aŭ 15 eŭroj por 5 tagoj (temas pri neluksa studenta loĝejo, sed dezirantoj povas 
elekti hotelon kontraŭ 
proksimume 10 eŭroj por 
unu tagnokto). Oni manĝos 
laŭ sia bontrovo kontraŭ 
propra mono. La organizan- 
toj konsilos pri oportunaj 
manĝejoj kaj pri gustumin- 
daj pladoj; averaĝa kosto 
estas 2-5 eŭroj por unu 
manĝo. La programkotizo, 
pagenda surloke, estas 15 
eŭroj por A-landanoj, 12 eŭ- 
roj por B-landanoj kaj 7 eŭ- 
roj por C-landanoj. Gi 
inkluzivas postkongresan 
gvidlibreton, piedan kaj bu- 
san ekskursojn, nacian koncerton k.s. 

Por pliaj detaloj kontaktu Ĉeboksaran E-centron (Aleksandra Fedotova): tel. 
+7-8352-211180, fakso +7-8352-621064, retpoŝto <e-centro@yandex.ru>; 
Jekaterina Burmisova: tel. +7-8352-213126 (h), retpoŝto <molod6@cap.ru>; Alek- 
sandr Blinov: tel. +7-8352-665908 (h), retpoŝto <delfeno@chtts.ru>. 

STUDENTA TENDARO EN KONAKOVO 

La 30.01-02.02.2004 kvin MASI-anoj (Mirina, Oleg, Indiano, Ero, Benita) kaj 
unu niĵnij-novgorodanino (Diana) partoprenis tiel nomatan Studentan Tendaron (en 
la urbo Konakovo de Tvera provinco), organizitan de junaj pedagogoj el la privata 
eksperimenta mezlemejo “Perspektiva”. La aranĝon partoprenis ĉ. 50 gejunuloj, 
ĉefe el Moskvo kaj Apudmoskvo, reprezentantoj de deko da junularaj organizoj - 
de pure politikaj (la socialista maldekstra partio ATTAK) ĝis bonfaraj (klubo por 





bela verda arbo Ĉeboksari 

infanoj-handikapuloj). Estis forta grnpo el Sergijev Posad, nomanta sin Studenta 
Taĉmento “Gvidulo”, kun multaj diversdirektaj substrukturoj. 

La temoj, anticipe elektitaj por la traktado per interreta voĉdonado (ni elektadis 
inter, ŝajne, 20), estis la jenaj (ruse + traduko): 

1. Okohhum UHcmumym. Hmo dajibuie? Ni fmos la instituton. Kio plu? 

2. Hmo ecmb docmoŭnan i/ejib e mju3hu? Kio estas inda celo por la vivo? 

3. Kopuu oduHouecmea e coepeMeHHOM Mupe. Radikoj de soleco en la mmtempa 

mondo. 

4. AmoMapHocmb e o6pa3oeamtu ujtu cmydeHuecKan caMoopzaHU3aifun. Atomeco 

en la klerigado aŭ studenta memorganiziĝo. (La temo ne estis traktita.) 

5. KoMnbtomepiaaifun e o6pa3oeamiu. Kyda omo eedem? Komputiligo en la kleri- 

gado - kien ĝi kondukas? 

6. JjucĴD(ĴDy3ufi H3biKoe u Kyjibmyp. OnacHO jiu Dino? Difuzo de lingvoj kaj kulturoj - 

ĉu danĝere? 

7. AnoMumumtocmb cmvdeumoe y hoc u noMumimecKan aKmueHocmb cmydenmoe 

Ha 3anade. IJoHeMy maK? Malpolitikemo de la studentoj ĉe ni kaj politika ak- 
tiveco de la studentoj en Okcidento. Kial tiel? 

La formoj de la traktado estis politikbatalo, karuselo, diskutrondoj, sinprezento 
de la organizaĵoj kaj projektado de kunla- 
boro. 

La grupo de esperantistoj tre aktive 
kaj konstruive prezentis sin. Ni proponis 
fari standojn pri la organizaĵoj - ĉar ni 
havis, kion ekspozicii kaj kion disdoni 
(reklamaĵojn pri TEJO kaj “Lemu”, 
ekzemple). Ni multe kontribuis al ĉiuj 
aranĝoj per niaj aktivaj elpaŝoj, ni konstante rakontis pri Esperanto kuluare al mul- 
taj interesitoj kaj, fine, ni eltenis la preskaŭ 3-horan debat-rondon pri Esperanto, 
komencinte - laŭ la propono de la organizantoj - la diskutrondon “Difuzo de ling- 
voj - ĉu danĝere?”, kiu pasis paralele kun “Komputiligo en la klerigado...” kaj 
kolektis preskaŭ duoble pli da interesiĝantoj. La batalo estis tre serioza, la publiko 
estis saĝa, vastpensanta, klera; multaj kontraŭargumentoj estis freŝaj kaj saĝaj. Sed 
dank’ al klera, science argumentita kaj senhezita gvidado de Oleg Izjumenko nia 
pozicio aspektis firme kaj konvinke. Rezulte, malgraŭ akraj situacioj, kiam eĉ ŝa- 
jnis, ke ni kun niaj oponintoj disiĝos malamike kaj por ĉiam, la gvidantoj de “Per- 
spektiva” proponis al ni ejon en sia baza lemejo ĉe la metrostacio “Ŝabolovskaja” 
por E-kurso, ĉar kelkaj gviduloj sendube ekdeziris lemi la lingvon. Certe, pri la 
kurso ekinteresiĝis ankaŭ multaj aliaj ĉeestintoj. 

Laŭ mi, estis nia fortaĵo, ke ni prezentis nin diversflanke, sed ne kiel adeptoj de 
la unusola ideo; Indiano (Dima Kokorev) rakontis pri “Greenpeace” kaj ekogmpoj, 
Oleg invitis partopreni la traduk-projekton por Vikio. 

Do... Diri, ke ni lasis BONAN impreson, ne sufiĉas. Ni montris nin kiel kleraj 
homoj, interesitaj pri prospero de la homaro. Rimarkindas, ke fine de nia deba- 
trondo unu el la organizantinoj diris: “Vi devus pb multe akcenti la noblan 


c Mi vidis la unuan akton de la dramo, 
c rakontas Kruko, c sed ne la duan. 
c Kial ne? c demandas Baniko. 
c Mi ne povis atendi tiom longe. En la 
programo estis presita “Dua akto c du 
jarojn poste”. (esperanto-anekdotoj) 

IDEOLOGION de via movado, sed ne simplecon de la lingvo kaj avantaĝojn, kiujn 
vi dank’ al ĝi ricevas”. Jen la leciono: senti la publikon (kiun ni tradicie traktas kiel 
socie indiferentan kaj tial kutime hezitas paroli pri ideologio). 

Konkludo: ni trovis novan interesan junularan medion, kiu arde emas kunlabori 
kun ni diversforme. Ni ricevis novan perspektivan terenon por reklami Esperanton 
kaj niajn aranĝojn, fari komunajn projektojn ks. Ni DEVAS ne pretergapi tiujn no- 
vajn eblojn! 

Irina Gonĉarova (Odincovo) 


Kaj jen estas la unua reago, veninta post la apero de ĉi-supra informo en la reto. 

Unue, gratulon okaze de la trafa partopreno kaj efiko. 

Due, estus utile publikigi freŝajn kaj saĝajn argumentojn kontraŭ Esperanto por 
pripensi, kiel rebati ilin (aŭ eventuale konsenti; eble eĉ entrepreni ion en la movado 
por ke iam ili malaperu). Finfine, ĉiu medalo havas du flankojn. Esperanto kaj es- 
perantismo havas ankaŭ minusojn! 

Trie, “la” ideologio de Esperanto ne ekzistas, ĉar inter E-parolantoj troveblas 
du tute malsamaj “frakcioj”: pragmatuloj (malplimulto, ĉar la pragmataj ebloj de 
Eo estas ege limigitaj kaj nekompareblaj kun, ekz., la angla; ilin Eo interesas nur 
kiel praktika ilo por havi praktikajn avantaĝojn; do, por ili Eo estas nenio pli ol 
lingvo, kiun ili povas profiti; ne malofte tiaj homoj tute aŭ preskaŭ ne partoprenas 
E-movadaĵojn) kaj esperantismanoj (por ili Eo estas ne nur lingvo, sed ankaŭ ideo 
de justeco, egaleco ktp. plus eventuale loko kun bona etoso; okazas, ke tiaspecaj 
homoj ne ĉiam bone posedas la lingvon mem). Interne de esperantismanoj estas 
pluraj, se ne multegaj “fluoj”. Sed ĉiam ekzistis ia domina vidpunkto. La lasta estas 
esprimita en la Praga manifesto. Jen dokumento, kiun oni ĉiam konsideru disku- 
tante pri Eo. 

Kvare, necesegus vere KUNlabori en diversaj projektoj de la priskribita “fo- 
rumo”. Por komenco indus anonci iliajn planojn en la diskutlisto kaj pensi, kion ni 
povus kontribui. 

Kvine, kompreneble, ĉio dirita estas mia persona opinio, kiun mi al neniu altru- 
das, sed volonte pridiskutus. 

“Olda SEJMulo” Aleksandr Melnikov (Rostov-na-Donu) 

REJM-MEMBROJ POR 2004 

Burkina Oksana, Deljcov Jevgenij, Grigorjevskaja Oljga , Hekland Bdrd, Hari- 
tonova Nadeĵda, Hlizov Konstantin, Ivanov Slavik, Koltunov Valerij, Kostina 
Jelena, Kudrjaŝova Alla, Kuznecov Aleksej, Lisina Anna, Maciboruk Anna, 
Malenko Vitalij, Maslova Jelefia, Melnikova Jelena, Obrazcov Konstantin, Penjkov 
Andrej, Serdjuk Aleksej, Sudakova Aleksandra, Terjohina Marija, Tureckij Sergej, 
Sidorova Valentina, Viĥrov Konstantin 

Patronoj: Arbekova Katerina, Kokolija Georgij, Povorin Mihail 

EN ĈEBOKSARI ESTIS ERA 


De la 31-a de januaro ĝis la 1-a de februaro en la urbo Ĉeboksari okazis ERA - 
Esperantista Regiona Aranĝo. La temo de la renkontiĝo estis diversspecaj festi- 
valoj: lingvaj, hobiaj, nacikulturaj. Dum 3 tagoj estis organizitaj vespero de ĉuvaŝa 
kulturo, rolludo “Lingva Festivalo”, vespero de hobioj, diskuto pri IJK (dum kiu 
estis ellaborita imago pri Festivalo de kulturoj - unu el planataj IJK-aranĝoj). 
Certe, paŭzoj kaj vesperoj estis plenigitaj per gajaj ludoj. Tradiciaj E-kursoj ku- 
nigis homojn por kompili teman vortaron de modema studento kaj esplori eblecon 
krei eseojn uzante nur adverbojn, adjektivojn aŭ verbojn. 

En ERA partoprenis 29 personoj, ĉefe el Ĉeboksari kaj Novoĉeboksarsk, inter ili 
estis 6 gastoj: el 
Moskvo - Garik Koko- 
lija, Britta Loose, el 
Kazanj - Vladimir 
Degtjarev, Damir 
Ĥalilov, el Svedio - 
Katja Ignatjeva kaj 
Sjoerd Bosga. La ĉefa 
organizanto de la 
aranĝo estis juna klubo 
“Edmond Privat”, kaj 
ĝiaj membroj tiel ek- 
havis la unuan sperton 
pri organizado. Estis 
ankaŭ minusoj: la plej grava - malgranda kvanto de aliurbanoj, tio okazis pro tre 
malfma informado pri ERA (la klubanoj decidis pri la aranĝo tuj post la Novjaro). 

Aleksandra Fedotova, oficisto de Ĉeboksara Esperanto-centro 

NOVAĴOJ EL LITOVIO 

En la 6-a pasintjara numero de prestiĝa dumonata revuo “Formatas”, destinita 
por eldonistoj, presistoj, reklamistoj k.s., aperis longa dupaĝa intervjuo de literatura 
redaktoro de ĉi revuo verkisto Laimonas Inis kun la prezidanto de Litova Espe- 
ranto-Asocio Povilas Jegorovas “Konstmantoj de Babelturo”. Temas pri agado de 
litovaj esperantistoj ĝenerale, rilatoj de L.Zamenhof kun Litovio, lastatempa ak- 
tiviĝinta eldonado en kaj pri Esperanto en Litovio, prepariĝo al UK en 2005 en 
Vilnius k.s. La publikaĵo estas bele ilustrita. Kvarono de la 76-paĝa revuo estas 
dediĉita al literaturaj kaj ĝenerale kulturaj aferoj. Gi estas vendata en librovendejoj. 

La 23-an de decembro 2003 en Vilnius finiĝis dumonata senpaga elementa Es- 



ankaŭ la dancoj diferencas en diversaj regionoj 

peranto-kurso, kiun gvidis germana esperantisto, nun loĝanta en Vilnius, Frank 
Wurft. La kurso komenciĝis la 14-an de oktobro, lecionoj okazis en prestiĝa Vil- 
niusa gimnazio de Salomeja Neris unufoje semajne. La kurson finis 20 personoj, 
kvankam komencis ĉirkaŭ 50. Gin organizis Vilniusa fdio de Litova Esperanto- 
Asocio. Finintoj de la kurso ricevis diplomojn la 22-an de januaro dum kunveno de 
Vilniusaj esperantistoj en biblioteko de Kalvarijos. Samtempe komenciĝis nova 
Esperanto-kurso en Vilnius, kiu daŭros ĝis la 30-a de marto. 

Ekde mezo de novembro 2003 funkcias grave renovigita retejo de Litova Espe- 
ranto-Asocio <www.esperanto.lt>. Gi enhavas multajn rabrikojn kiel: Kio estas 
Esperanto? (en litova lingvo), Koncize pri Litovio (kaj pri Vilnius), Asocio, Or- 
ganizoj, Membriĝo, Revuo “Litova Stelo”, Libroservo, Junulara sekcio, Utilaj li- 
goj, Esperanto-litova vortaro, UK Vilnius 2005. Sur la frontpaĝo oni trovas ankaŭ 
aliajn rabrikojn kiel: Anoncoj, Novaĵoj, Aranĝoj, Dokumentoj, Aktuale pri UK en 
2005, Fotoalbumo, Libere skribu, Korespondi deziras. Ne ĉiuj rubrikoj dume plene 
funkcias, sed konstante la enhavo de la retejo ampleksiĝas kaj estas regule renovi- 
gata. Parto de materialo estas en litova lingvo, sed ĉefe la retejo estas en Esperanto. 
Gin prizorgas korea esperantisto, loĝanta en Vilnius, Ĉoe Taesok. Bonvole vizitu la 
retejon, informiĝu pri aktualaĵoj, fara proponojn al prizorganto de la retejo pri ĝia 
plibonigo k.s. 

La 22-an de novembro 2003 Vilniusa junulara Esperanto-klubo “Juneco” or- 
ganizis tradician tablotenisan konkuron, kiun partoprenis junuloj ankaŭ de aliaj li- 
toviaj urboj. Krom sporta programo partoprenantoj de la aranĝo vizitis la parla- 
mentejon, ekskursis al keloj de Vilniusa Katedralo k.s. 

La 22-an de decembro 2003 okazis ĝenerala jarkunveno de Vilniusa junulara 
Esperanto-klubo “Juneco”. Kiel prezidantino por la sekva jaro estis reelektita Jo- 
lanta Dudenaite, kiel vicprezidantino estis reelektita Olga Strojeva. Poste ĉiuj kune 
festis Kristnaskon. 

La 23-an de januaro en Vilnius okazis kunsido de la ŝtata komisiono pri el- 
donado de poŝtmarkoj kaj aliaj filatelaĵoj, gvidata de la Sekretario de la ministerio 
pri komunikado s-ro Valdemaras Salauskas. Krom aliaj aferoj ĝi traktis ankaŭ skri- 
ban proponon de Litova Esperanto-Asocio pri eldono de poŝtmarkoj kaj aliaj filate- 
laĵoj lige kun la venonta UK en Vilnius en 2005. La decido de la komisiono estis 
enigi proponon de Litova Esperanto-Asocio en eldonplanon de fdatelaĵoj por 2005. 
Litova Esperanto-Asocio proponis produkti ne nur poŝtmarkon pri UK en Vilnius, 
sed ankaŭ multajn aliajn filatelaĵojn (ekz. kolekton de poŝtmarkoj, specialan kover- 
ton, specialan poŝtkarton, specialan aerogramon, stampilojn de la unua tago k.a.). 
Definitiva decido pri la konkreta kvanto de filatelaĵoj, eldonotaj lige kun UK en 
2005, estos akceptita fine de marto ĉi-jare. Necesas atentigi, ke en Litovio kutime 
estas eldonataj nur 25 novaj poŝtmarkoj jare. 

(landa-agado) 

INFORMILO JV» 1 

pri la 40-aj jubileaj Baltiaj Esperanto-Tagoj (BET-40) 

Litova Esperanto-Asocio invitas Vin partopreni la vicajn ĉiujarajn somerajn ju- 
bileajn tradiciajn 40-ajn Baltiajn Esperanto-Tagojn (BET-40). 

CELOJ kaj TASKOJ: studi problemojn de Esperanto-movado, elstarigi 
nuntempajn ĉefajn taskojn de Esperanto-agado, interŝanĝi sperton pri esperantista 
laboro, perfektiĝi en Esperanto, enhavoriĉe pasigi la tempon. 

LOKO: BET-40 okazos en malgranda urbeto Birŝtonas, kiu situas 40 kilo- 
metrojn for de Kaŭnas kaj 90 kilometrojn for de Vilnius apud la ĉefa rivero de Li- 
tovio Nemunas. La urbeto estas en suda parto de Litovio, situas en centro de re- 
giona nacia parko, ĉirkaŭita de belegaj pinarbaroj. Birŝtonas estas fama kuracloko 
de Litovio. Ĉefa lokalo de BET-40 estos la sanatorio “VERSME”. La urbo kaj la 
sanatorio estas ideala loko por laboro kaj ripozo. La loko estas atingebla buse kaj 
aŭtomobile. Kontraŭ aparta pago eblos uzi diversajn kuracajn kaj sanigajn proce- 
durojn de la sanatorio, naĝejon, saŭnon, sportan salonon. Eblos rajdi per ĉevaloj, 
veturi per ĉaro, lui biciklojn, boatojn k.s. 

TEMPO: BET-40 funkcios la 10-18-an de julio 2004. Veni al la aranĝo eblas 
jam la 9-an de julio. 

PARTOPRENO: ni invitas ĉiujn esperantistojn. Speciale ni dezirus vidi esper- 
antistojn el la landoj ĉirkaŭ Balta maro, sed ankaŭ de ĉiuj aliaj najbaraj kaj pli foraj 
landoj. La kvanto de partoprenantoj ne estas limigita. 

ANTAUBET-40 la 3-10-an de julio en Litovia apudmara urbo Kretinga okazos 
la vica 57-a kongreso de IKUE. Do, ĉiuj partoprenontoj de tiu ĉi kongreso ankaŭ 
estas invitataj al BET-40 kaj povas uzi tiun ĉi aranĝon kiel postkongreson. 

ALIGKOTIZO por esperantistoj el ekssovetiaj landoj estas 40 lidoj. Infanoj kaj 
gejunuloj ĝis 16-jaraj la aliĝkotizon ne pagas. Lemejanoj kaj studentoj pagas 
duonon de la baza kotizo (20 lidoj). Pageblas en ajna konvertebla valuto. Unu eŭro 
egalas 3,45 lidojn, la kurzo estas konstanta kaj ne ŝanĝiĝas. 

ALIGO: por aliĝi necesas plenigi aliĝilon kaj sendi ĝin al Litova Esperanto- 
Asocio: p/k 167, LT-44287 Kaunas, Litovio. Eblas aliĝi telefakse 370-37-228616, 
rete <litova.ea@mail.lt>. Samtempe pagu la aliĝkotizon. Aliĝiloj riceveblas ĉe 
LEA. 

PAGEBLOJ : 1) sendi poŝte al Litova Esperanto-Asocio (al ties sekretariino 
Aida Cizikaite); 2) ĝiri al la konto de Litova Esperanto-Asocio litv-s ĉe UEA; 3) 
pagi per kontanta mono en Oficejo de LEA en Kaunas, str. L.Zamenhofo 5, aŭ en 
ties filio en Vilnius, Gedimino av. 19 (eniro de Nacia Operejo, ĉambro 122 sur la 
teretaĝo); 4) esceptokaze konsente de OK pagi surloke ĉe veno al la aranĝo, se ne 
eblas anticipa pago. La aliĝkotizo ne estas repagebla. Aliĝo sen pago de la kotizo 
ne validas (krom speciale interkonsentitaj kazoj). 

LOĜADO: ekzistas kelkaj loĝofertoj: 1) en dulitaj ĉambroj de la sanatorio 
“VERSME” (duŝejo kaj necesejo por ĉiu ĉambro), unu nokto por unu persono 
kostas 40 lidojn; 2) en unulitaj ĉambroj de la sanatorio “VERSME” (krome estas 
televidilo kaj fridujo), unu nokto kostas 70 lidojn; 3) en luksaj apartamentoj el du 
ĉambroj de la sanatorio “VERSME” por unu persono, unu nokto kostas 110 lidojn; 

4) en luksaj apartamentoj el du ĉambroj de la sanatorio “VERSME” por du per- 
sonoj, unu nokto por unu persono kostas 70 lidojn (la tuta apartamento - 140 li- 
dojn); 5) en luksaj apartamentoj el du ĉambroj de la sanatorio “VERSME” por tri 
personoj, unu nokto por unu persono kostas 55 lidojn (la tuta apartamento - 160 li- 
dojn); 6) en dulitaj ĉambroj de aliaj sanatorioj; unu nokto por unu persono kostas 
40 lidojn; 7) en du- kaj trilitaj ĉambroj de sportista komunloĝejo (duŝejo kaj nece- 
sejo en koridoro); unu nokto por unu persono kostas 20 lidojn; 8) eblas mendi ĉam- 
brojn en urbaj hoteloj, la prezoj varias de 40 ĝis 150 lidoj por unu persono. Litova 
Esperanto-Asocio esperas havi signifan subtenon de kelkaj fontoj por la aranĝo, tial 
efektive loĝado por aliĝontoj en la kategorioj A, B, C kostos grave malpli. Pagu 
same kiel la aliĝ- 
kotizon, dezirinde 
laŭeble pli frue, escep- 
tokaze eblas pagi 
ankaŭ surloke. 

MANĜADO: en 
manĝejo de la sanato- 
rio “VERSME” or- 
ganizite. Tri manĝoj 
tage. Eblos organizi 
vegetaran manĝadon. 

Unutaga trifoja man- 
ĝado kostos 35 lidojn 
(ĉirkaŭ 10 eŭrojn). Pro 
eventuala subvencio 
manĝado por esper- 
antistoj de la aliĝkate- 
gorioj A, B, C, plej 
verŝajne, kostos multe 
malpli. Pagu same kiel 
la aliĝkotizon, laŭeble 
pli frue, esceptokaze 
eblos pagi ankaŭ sur- 
loke dum la regis- 
trado. 

GRAVE: Esperantistoj, kiuj grave kontribuos al la programo de la aranĝo 
aŭ/kaj signife helpos organize, pro loĝado kaj manĝado ne pagos. 

PROGRAMO: tradicia, t.e. somera universitato, paroligaj kaj perfektigaj kur- 
soj, literaturaj aranĝoj, muzikaj kaj artaj vesperoj, eventuale pupteatra spektaklo, 
debatoj pri situacio kaj problemoj de Esperanto-movado en Baltiaj landoj, traduki- 
sta kurso, pedagogia seminario, seminario de klubestroj kaj aktivuloj, movada 
lemejo, sciencteknikaj kaj fakaj aranĝoj, instruado de kantoj, junularaj aranĝoj, 
konkursoj, kvizoj, distraj programeroj, ekskursoj al Kaŭnas kaj aliaj apudaj vidin- 
daĵoj, ripozado en naturo, diskutoj, fommoj, libroservo, interkona vespero, baza 

konatiĝo kun la litovaj lingvo kaj kulturo, ekspozicioj, filmoj kaj lumbildoj, ga- 
zetara konferenco, sportaj ludoj, oficiala malfermo kaj fermo, adiaŭa vespero. 
Enkadre de BET-40 okazos vica Balta Esperanto-Forumo. Organiza komitato aten- 
das proponojn, sugestojn, ofertojn por la programo, ankaŭ sinproponojn. 

VIZOJ: al Litovio senvize rajtas veni civitanoj de multaj landoj. Aliaj vizojn 
havigu en Litoviaj ambasadejoj kaj konsulejoj en diversaj landoj. En problemaj ka- 
zoj turnu Vin por helpo al Litova Esperanto-Asocio. Se necese, LEA povas sendi 
oficialan inviton. 

ALIAJ GRAVAJOJ: Komence de junio 2004 ĉiu aliĝinto ricevos Informilon 
N° 2 kun pli detalaj kaj aktualaj informoj pri BET. Ni antaŭvidas eldonon de ĉi- 
utaga gazeto dum la tuta periodo de la aranĝo. 

ALIĜ-KONTAKTADRESO: p.k. 167, LT-44287 Kaunas, Litovio, Litova Es- 
peranto-Asocio. Stratadreso de LEA estas: str. L.Zamenhofo 5, LT-44287 Kaunas, 
Litovio. Telefono de LEA estas 370-37-208503 (landa kodo, urba kodo, numero). 
Telefakso estas: 370-37-228616. Retadreso de LEA estas <litova.ea@mail.lt>. 

BONVENONAL LITOVIO! 

Organiza komitato 

<ESPERANTO-KURSO> REFREŜIĜIS 

La tutlande fama retpoŝta kursejo <esperanto-kurso> daŭre funkcias, senpage 
instmante al pluraj dekoj da ruslingvaj retanoj per la klasika 20-leciona lemolibro 
de Boris Kolker. Nun en la kursejo estas pli ol 300 lemantoj el plej diversaj lokoj. 
Estas aparta honoro por ĉiuj lemejanoj - instmantoj kaj instmatoj - ke la lernejon 
ofte vizitas la verkinto mem de la kurso. Boris Grigorjeviĉ ankaŭ partoprenis adap- 
ton de la kurso por reta uzo. 

Dum la lasta jaro en <esperanto-kurso> aperis novaj aktivuloj, dank’ al kiuj la 
malnova kemo de instmistoj sukcesas kontroli ĉiujn taskojn ĝustatempe. Speciale 
menciindas Maksim Griŝin, presisto el Moskvo, kiu faras eble duonon de la tuta 
instraista laboro. Renoviĝis plene ankaŭ la paĝaro, kiu rakontas pri la lemogmpo 
en Interreto <www.ikso.net/esperanto-kurso/>, nun pri ĝi zorgas juna REJM- 
aktivulo el Belomsio Igor Safonov. 

Kun la drasta renovigo de <esperanto-kurso> mslingva instmado de Esperanto 
per la reto iĝas la plej amasa instmmaniero en nia lando (aŭ, pli precize, en pli 
vasta Ruslingvio). Interesiĝantoj pri la Intemacia Lingvo povas nun elekti inter la 
multmedia kurso ĉe <www.lernu.net> (kiu estas pli bela kaj multefaceta, sed 
postulas pli da ret-konekto) kaj la klasika instmado en <esperanto-kurso> (por kiu 
sufiĉas havi nur retpoŝton). Ekzistas lemantoj, kiuj speciale venas al poŝt-oficejo 
por lui komputilon por duonhoro kaj sendi siajn plenumitajn taskojn por la 
kontrolado. 

Interreto en Rusio plu kreskas, kreskas ankaŭ la ebloj instmi kaj uzi la 
Intemacian Lingvon en la Intemacia Reto. 

Slavik Ivanov (Peterbnrg) 

KARNAVALA LETERVESPERO 

La 21-an de decembro en Kostroma sukcese pasis letervespero “KARNA- 
VALA, NACIA KOSTUMO DE TUTA MONDO, iliaj specialecoj kaj diferencoj”. 
La vespero pasis en Kostroma biblioteko nome de N.K.Krupskaja kunlabore kun 
ties fako de fremdlingva literaturo kaj Kostroma Regiona Unio de Rusiaj Ger- 
manoj. Partoprenis ĝin ĉ. 30 gejunuloj. Leteroj venis el Brazilo, Kongo, Italio, An- 
glio, Francio, Svedio, Germanio, Pollando, Hungario kaj Rusio. Inter sendaĵoj estis 
belegaj fotoj, interesaj rakontoj, gazetaj artikoloj, eĉ KD kun kamavala muziko el 
Kongo! Kostroma E-Teamo elkore dankas ĉiujn sendintojn! Nun ĉiu deziranto 
povas konatiĝi kun la materialoj enkadre de publika ekzpozicio en la biblioteko. 

(esperanto-rus-informoj) 

INVITO AL LA 56-A KONGRESO DE IFEF 

Sopron, Hungario; de la 8-a ĝis la 15-a de majo 2004 

La Hungara Fervojista Esperanto-Asocio (HFEA) kaj la Aŭstria Fervojista Es- 
peranto-Federacio (AFEF) - Sekcioj de la Intemacia Fervojista Esperanto- 
Federacio (IFEF) komune aranĝos la 56-an Intemacian Fervojistan Kongreson en 
la urbo Sopron, situanta en la okcidenta angulo de Hungario. Tiu estos la kvina 
IFEF-Kongreso en Hungario, sed la unua komune aranĝota en la historio de IFEF. 
Kaj Hungario kaj Aŭstrio estas famaj pri la bonsukcesaj Universalaj Kongresoj 
(1929, 1966, 1983 - en Hungario, 1924, 1936, 1970, 1992 - en Aŭstrio) kaj tiuj de 
IFEF (1962, 1982, 1995, 2000 - en Hungario; 1950, 1959, 1975, 1994 - en Aŭs- 
trio). Entuziasma kaj sperta helpantaro de ambaŭ landoj, bonkvalita kaj komforta 
hotelo, la mondfama gastamo 
garantias al Vi agrablan resta- 
don, krome ankaŭ la kongresa 
urbo kaj ĝia regiono mem kun 
siaj historiaj monumentoj, ar- 
tobjektoj, subalpa aero kaj spe- 
ciala etoso. La kongresa urbo 
en la jaro 1975 ricevis la distin- 
gon “Eŭropo-premio”. Ne 
preterim la eblecon pasigi la 
kongresan semajnon en la “ju- 
velo” de Hungario. Kore invitas 
vin la dunacia LKK je la nomo de la hungaraj kaj aŭstraj fervojistaj esperantistoj. 

Poŝta adreso de la LKK: 56-a kongreso de IFEF, Alfonz MORO, Olga utca 3, 
HU-7632 PECS, Hungario; retadreso: <ifk56@freemail.hu>. Aliĝilojn vi povas 
ricevi ankaŭ de: AFEF, poŝtkesto 117, 1103 Wien. 

LA RELOJLIGAS LA LANDOJN, ESPERANTO - LA POPOLOJN 

(landa-agaclo) 


Virino en sia oficejo rakontas, ke ŝia kromedzo 
donacis al ŝi oran ringon, sed ŝi ne scias, kiel 
klarigi al la vera edzo, de kie aperis la ringo. Iuj 
konsilas: 

- Dim, ke via amikino pmntedonis ĝin al vi... 

- Ne, malbone, dira, ke oni gratifikis vin kaj vi 
aĉetis la ringon mem... 

Fine iu kolego (viro) diras: 

- Dim, ke vi trovis ĝin en buso. Mia edzino, 
ekzemple, antaŭ kelkaj tagoj trovis en buso oran 
braceleton... (esperanto-anekdotoj) 

REVENINTE EL BELGIO... 

La vizitoj al okcidenta Eŭropo jam delonge ne estas unikaĵo por multaj niaj 
samlandanoj. Des pli tio estas ordinara okazintaĵo por civitanoj de Esperantujo. Nia 
amata lando etendiĝis sur la tuta terglobo. Gi allogas ĉiam kaj en ĉiuj sezonoj. Kaj 
jen, post la Intemacia Festivalo (IF) preskaŭ ĉiuj ĝiaj partoprenantoj forveturis he- 
jmen, sed kelkaj, profitante la okazon, daŭrigis akumuli siajn impresojn. Ankaŭ ni 
(mi, mia filino Maja kaj Ahman Junusov) ne preterlasis la eblecon vojaĝi. 

Nia celo estis Belgio, iom konata (la unuan fojon mi estis en ĝia franclingva 
parto antaŭ pli ol 10 jaroj). Ci-foje ni direktis nin al la flandra parto de la lando. La 
loko de nia unusemajna restado - Antverpeno. La unua impreso estas lingvo, kiun 
oni ne komprenas kaj apenaŭ povas elprononci en ĝi la bezonatajn nomojn. Pro tio 
plibonis helpo de A.Humet, hispandevena belga esperantisto, kiu afable vizitigis al 
ni la urbon. Ni vagadis tra mallarĝaj stratetoj de la historia centro, admiris la 
arkitekturajn multjarcentajn konstruaĵojn kaj... florbedojn kun diverskoloraj pen- 
seoj. Foresto de la 
kutima vintra neĝo tute 
surprizas: ĉie grizas la 
nuda trotuaro kaj as- 
falto. 

Kion surmetas bel- 
goj vintre? Multaj estas 
senĉape kaj en aŭtunaj 
(printempaj) vestaĵoj! 

Ankaŭ ŝuoj ne estas 
solidaj por vintro! Kaj 
tre oftaj pluvoj. Sed en 
Rusio tiutempe estis 
-10... En manĝmaniero 
de belgoj neordinaras 
por ni foresto de varmaj pladoj dumtage, sed vespere - plena menuo kun supo. 

Nia unusemajna restado en Belgio donis al ni eblon renkontiĝi kun kelkaj lokaj 
esperantistoj en la sidejo de Flandra E-Ligo (FEL) kaj en iliaj hejmoj, ĝui ilian ga- 
stamecon. Tiel ni konatiĝis kun 4-generacia E-familio (familioj Tytgat, De Kete- 
laere, Jacques, Humet, van Damm), kiu konsistas el personoj diversgrade uzantaj la 
IL-on: iuj profesie laboras en FEL aŭ instruas Esperanton en lemejo, aliaj estas de- 
naskaj esperantistoj aŭ simple lingvouzantoj. Ĉiuj familianoj estas aktivaj adeptoj 
de la Intemacia Lingvo, partoprenas la agadon kaj la kunvenojn de la loka esper- 
antistaro kaj ankaŭ eksterlandajn E-aranĝojn. La pliaĝa generacio fervore agis en la 
LKK por sukceso de UK en 1982 en Antverpeno. Ankaŭ ni havis la okazon same, 
kiel iamaj antverpenaj kongresanoj, viziti sub la gvido de afablaj ĉiĉeronoj Paula 
kaj Henny la muzeojn pri tipografio kaj pri flandra pentroarto, konata al ni precipe 
pro P.Rubens kaj A.van Deik. 

Impresis la vizito al la sidejo de FEL: kvaretaĝa konstmaĵo enhavas kelkajn la- 

borĉambrojn bone ekipi- 
t tajn, la libroservon, ne- 
grandan kuirejon kun 

bufedo kaj veran prese- 
jon, kie oni produktas “La 
Monaton”. Pri simila 
DOMO ni, rusianoj, 

povas nur revi... Kaj 
ankoraŭ unu fakton ni 
malkovris ĉi-tie: multaj 
internaciaj E-paroj. 

Estas malfacile 

distingi, kio estis la plej 
memorinda, la plej in- 
teresa, la plej alloga, 
tamen ne eblas preterlasi kelkvortan priskribon de la vizito al Bruselo. Ankaŭ tie ni 
estis akompanataj de geesperantistoj. La rekomenciĝanta kelkfoje pluvo (posttag- 
meze eĉ hajlis forte) ne disponis al longa promeno tra la belga ĉefurbo. Kun helpo 
de K.Tytgat ni sukcesis konatiĝi kun eldonaĵoj de Eŭropa Parlamento en ĝia sidejo 
(vere, forestis ajna literaturo en Espe- 
ranto), vizitis la Erasmus-Instituton, kie 
estas instruataj multaj fremdaj lingvoj. 

Tage ĉe manĝa tablo kolektiĝis mult- 
nacia kompanio, kiu parolis en diversaj 
lingvoj, sed por ni ĉefis - la nia: ni havis 
renkontiĝon kun Dafydd ap Fergus, kiun la intemacia ĵurio proklamis “La Esper- 
antisto de la Jaro 2003” pro la aktiva kaj grava informa laboro en Brusela Komuni- 
kad-Centro. A.Junusov prezentis en intervjuo al D.ap Fergus sian opinion pri 
homaj rajtoj en Kaŭkazio kaj prezentis al ĉiuj kunvenintoj la gazeton “Dagestanskij 
rakurs”, kies ĉefredaktoro li estas. Sur ĝiaj paĝoj regule aperas publikaĵoj pri Espe- 
ranto. 

Ne eblas priskribi ĉion interesan, kion ni spertis. Do, vetum ankaŭ vi kaj malk- 
ovru “vian” Belgion! 

Tatjana Loskutova (Ivanovo) 


Pastro kritikas preĝejan pentriston: 
c Filo mia, kie vi vidis anĝelojn en ŝuoj? 
c Sed kie Vi, pastra moŝto, vidis an- 
ĝelojn sen ŝuoj? 



En la pasinta numero de REGo estis du eraraj infonnoj. Mi, kiel la kulpinto, 
pardonpetas kaj korektas la erarojn. En la paĝo 9 aperis la foto ne de Saŝa Osokin, 
kiel estas indikite, sed de Vjaĉeslav Boŝĉenko. En la paĝo 10 estas erare indikita la 
loĝloko de Andrej Grigorjevskij, devas esti “Ŝumerlja, Ĉuvaŝio”. (Garik Kokolija) 

ku/tura revuo 


ESPERANTA PEN KANDIDATIGAS 
WILLIAM AULD POR NOBEL-PREMIO 

Jam la okan jaron sinsekve la Esperanto-literaturo sukcesas proponi propran, 
nekontesteblan kandidaton al la Nobel-premio: temas pri William Auld, baldaŭ 80- 
jara. La signifo de tiu propono estas duobla: unuflanke Esperantio kapablas reko- 
mendi kandidaton, aliflanke ekzistas unuanimeco inter la diversaj skoloj pri la 
nomo de tiu kandidato. La nomon fakte proponas ne nur la Esperanta PEN (kiun 
Auld prezidis), sed ankaŭ EVA kaj aliaj. Sendepende de la rezulto, la nomitaj ka- 
pablo kaj konverĝo estas jam rimarkinda sukceso. William Auld estas interalie la 
aŭtoro de la plej grava poezia ĉefverko post la dua mondmilito: “La infana raso”. 
A1 la ampleksa originala produktado aldoniĝas la tradukoj, kaj ankaŭ brilaj atingoj 
kiel didaktikulo: ekzemple lia krestomatio “Paŝoj al plena posedo” (ĉe LF-koop) 
bonege rezistas al la tempo, kvankam jam 35-jara. Auld vivas en skota vilaĝo, rela- 
tive proksima al Edinburgo, kun sia edzino Meta kaj la familioj de ambaŭ gefiloj. 
Lia samaĝa poetofrato John Francis ankaŭ loĝas en Skotlando. 

(HeKo) 

LIRO-2003 

La 06-an de decembro 2003 kadre de la Zamenhofa Semajnfmo en Kalinin- 
grado estis anoncita la rezulto de la tradicia literatura konkurso Liro-2003, organiz- 
ita de “La Ondo de Esperanto”. 

La juĝkomisiono (Aleksej Birjulin, Sten Johansson, Wolfgang Kirschstein, 
Aleksander Korĵenkov, Alen Kris, Valentin Melnikov) ricevis 48 konkursaĵojn de 
22 personoj el 12 landoj: Brazilo, Britio, Finnlando, Francio, Germanio, Luksem- 
burgio, Norvegio, Pollando, Ruslando, Svedio, Ukrainio, Usono. 

La rezulto de Liro-2003 

Originala prozo. Laŭreato: Paul Gubbins (Britio) pro “En Vermonto”. Laŭda 
mencio: Lena Karpunina (Germanio) pro “Tiu tago”. 

Originala poezio. Laŭreato: Jean-Marie Ries (Luksemburgio) pro “La juĝanti- 
naro”. Laŭdaj mencioj: Ljudmila Orajevskaja (Ukrainio) pro “Acero”; Bernadete 
Asensi Tavares de Melo (Brazilo) pro “Makuloj”. 

Traduka poezio el la rusa: poemoj de Fjodor Tjutĉev. Laŭreato: Jurij Karcev 
(Ruslando) pro “Silentium!”. Laŭda mencio: Tatjana Auderskaja (Ukrainio) pro 
“Silentium!” 

Traduka prozo el la rusa: Ahtoh Mcxob "Hc.tobck b (J)yTJiape”. Laŭreato: 
Anna kaj Mati Pentus (Ruslando). Laŭda mencio: Jukka Pietilainen (Finnlando). 

Traduka prozo el la angla: Mark Twain “The Celebrated Jumping Frog of 
Calavares County”. Laŭreato: Michael Ansaldi (Usono). Laŭda mencio: Maurice 
Wittenberg (Usono). 

Ciu laŭreato ricevos diplomon kaj librodonacon. Konforme al la regularo de 
Liro, la organizantoj rezervas al si la rajton ĝis la 31-a de decembro 2005 publikigi 
la ricevitajn konkursaĵojn en “La Ondo de Esperanto”, libroforme kaj elektronike. 

Gratulon al la laŭreatoj! Dankon al la partoprenintoj! 

Halina Gorecka, sekretario de Liro-2003 

LUDMILA JEVSEJEVA 

En la pasinta numero de REGo aperis materialo, dediĉita al la 100-jara jubileo 
de Ludmila Jevsejeva. Bedaŭrinde REGo ne sukcesis tiam aperigi foton de la po- 
etino. Nun ni publikigas la foton kaj, uzante la okazon, prezentas ankoraŭ unu ver- 
saĵon de Ludmila Jevsejeva, publikigitan en Esperanta Antologio. 

ESTU TIEL 

Sur mian bruston kapon metu. 

En dolĉe proksimiga poz’, 

Silentu iom, ne ripetu 

La vortojn de banala proz’. 

Ne ĵuru vane, ne promesu, 

Mi torĉe ne ekflamos plu. 

Pasiaj manoj ne karesu 

Min ĝis matena freŝa blu’. 

Se mi foriras - estu tiel! 

A1 ĉio venas lasta foj’. 

Mi, elĉerpita, velkas kiel 

Petaloj blankaj de levkoj’. 



NOVA VERSAĴO 

de Mikaelo Bronŝtejn 

TOMBO DE HAMLETO 

Trans onda akvogrizo, 
tra spaco grizkolora 
mirakle, mome ŝvebas 
kastelo Elsinora, 
kaj portas pramŝipeto 
kun pigre lula lanto 

por alkoholaĉeto 
la svedojn al Danlando. 

Sed flanken de 1' butikoj 
strateto streta gvidas. 

E1 historia grizo 
sekreton ĝi konfidas, 
al tiu amaseto, 
paŝanta sen aplombo 
ĝis la fortikaj turoj, 
ĝis la malplena tombo. 

Ĉe la vespera pento, 
aŭ ĉe 1’ matena preĝo 
ĉu iu rememoras 
pri la reala reĝo, 
pri la regant’ bonkora, 

1’ epok’ sen aventuroj? 

En ondoj de 1’ jarcentoj 
degelis ties spuroj. 

Sedĵuras du turistoj, 
la timigita paro, 
ke en krepusk’ renkontis 
la ombron de la Patro, 
ankaŭ aliaj povas 
fidinde rememori, 
ke aŭdis en la korto 
suspiran “Poor Yorick!..” 
Ofelia en blanko, 
klarsona sabra tinto - 
ĉu estas aŭ ne estas 
fikcio de 1’ estinto? 

Plu vivas historio 
en la etema miro 
pri 1’ tempo tragedia, 
kreita de Sekspiro. 

“Ĉu esti aŭ ne esti?” - 
sen fidi iluzion 
apud malplena tombo 
ankaŭ mi aŭdis tion! 

Kaj en ravita aro 
kun freŝa florbukedo 
mi klinas la genuojn 
ĉe 1’ tombo de Hamleto. 

09.01.2004, Helsing 0 r 

TRADUKKOLEKTO DE MIKAELO POVORIN 


Saluton, karaj legantoj! Multaj el vi aŭdis miajn originalajn kantojn. Tamen ĉi- 
foje mi decidis prezenti miajn tradukojn. Des pli ke tio lastfoje estis publikigita 
kaj/aŭ kantita antaŭ sufiĉe longe. 

Tradukado, same kiel verkado, estas por mi enigma afero. Oni ofte ripetas, ke 
por h'eado necesas nur 10 procentoj da kapabloj, kaj la ceteraj 90 procentoj estas 
streĉa laboro. Ofte estas tiel, sed ne ĉiam. Iufoje mi povas dum du horoj verki kan- 
ton laŭ mendo, eĉ ne volonte, konscie elvokinte en mi inspiron. Alifoje “ne venas 
inspir’ kun persist” (“Kanto pri nenio”), kaj la kanto restas nefinita dum tagoj, 
monatoj, jaroj, eble eĉ neniam finote. Triafoje mi sukcesas post longa sinturmen- 
tado fini ĝin, sed la rezulto tute ne kontentigas min, mi neniam plenumas la kanton 
publike, kaj ĝi iĝas forgesita. Kvarafoje la inspiro venas mem tute neatendite. Oka- 
zas, ke mi aŭdas bonegan melodion en sonĝo (mi ĝenerale sufiĉe ofte sonĝas nur 
aŭde, sed ne vide). Sed vekiĝante, ho 
ve, mi tute nenionpovas rememori... 

“Amikoj nin forlasas” estas, laŭ 
mi, unu el la plej bonaj kantoj de unu 
el la plej famaj rusiaj bardoj. Same 
pri “Glafira ”. Eble pli-malpli konata 
estas “Dediĉe al bovino”. Laŭ mia 
memoro, mi tradukis tiujn kantojn 
sufiĉe rapide. Certe en tiu tavolo de 
muziko ekzistas multe da ne malpli 
bonaj kantoj. Tamen ial mi ĝis nun ne 
tradukis ilin. La ceteraj estas, se diri 
milde, ne tre konataj. “Fiŝkaptiston ” 
mia amiko Aleksej Pletnjov kantadis 
“pam-pa-ram”, poste klarigadis, 

ĉiam praktike samvorte, pri kio devas 
temi en la kanto. Do, ĉi-kaze formale 
eblas diri, ke mi verse tradukis prozan originalon (ne tuj kaj eĉ kun helpo de 
Valentin Melnikov en la tria strofo). “Ne unuas vi en mia kor ’ ” iam estis en la rep- 
ertuaro de Maŝa Rasputina. La originalo estas iom malfacile tradukebla, ĉar la 
akcento ofte estas ĉe la tria silabo de la fino. Eble subkonscie mi volis iom 
eksperimenti, provi miajn fortojn. “Alvenu ” verkis ruse Amalia Aroloviĉ, denaska 
esperantistino. Mi legis ĝin kaj tuj komprenis: jen bona trovaĵo. Restas nur traduki 
(cetere, ankaŭ komponi muzikon). 

Do, konklude, kial mi tradukis ĝuste ĉiujn ĉi kantojn? Mi ne scias centprocente. 
Eble en la tago, kiam mi okupiĝis pri ili, la matenmanĝo estis aparte bongusta. 
Eble la vetero estis aparte bona. Eble la ĉasado de aŭstraliaj aborigenoj estis 
aparte sukcesa. Eble... Mi ne scias. Tamen ĝuste tiuj kantoj inspiris min, sek\’e, ili 
estas sufiĉe bonaj. Jen, juĝu vi mem. 

Mihail Povorin (Moskvo) 

ALVENU 

muziko de M.Povorin, vortoj de A.Aroloviĉ, traduko de M.Povorin 

Alvenu en aŭtunaŭroro, 

Dum vipas la fenestron pluv’, 

Dum la anima amlangvoro. 

Nu, kial vi hezitas plu? 

Alvenu, kiam vintro fridas 
Kaj ĉion kovras neĝa mol’. 

Mi tage-nokte hejme sidas, 

Atendas, atendas vin en trista sol’. 

Alvenu, kiam primavero 
Torente rojas en la strat’. 

En la memor’ sen efemero 
Min gardu, kara atendat’. 

Alvenu vi somerkulmine 
En florabundo kaj arom’. 

Pripensu: tempas jam finfine, 

Ke homon, ke homon ie trovu hom’. 

Alvenu en lontana sonĝo, 

Flugvenu per leĝera glis’. 

Min savu de la mava sorĉo 
Per via dolĉa arda kis’. 

Alvenu tute ajnan horon 
Kaj falu al la flama sin’. 

Alvenu, ŝiru mian koron 

Kaj ne forlasu, tutvive ne forlasu min! 


AMIKOJ NIN FORLASAS 

muziko kaj vortoj de V.Jegorov, traduko de M.Povorin 

Amikoj nin forlasas sen avert’, 

Kaj kovras neĝ’ la paĝojn de 1’ memoro. 

Ni ridas kun amika nova horo, 

Sed nokte rememoras pri la perd’, 

Sed nokte rememoras pri la perd’. 

En sonĝo ilin febre vokas ni, 

Asfalton tretas, junaj kaj elastaj, 

Kaj iliĵuras per manpremoj lastaj, 

Ke ree kunos nia kompani’, 

Ke ree kunos nia kompani’. 

Ili degelas en la blua pal’, 

Kaj ni en sonĝ’ al ili tiel fidas, 

Sed en real’ la pordoj malfermitas, 

Kaj la doloro estas en real’, 

La brulodoro estas en reaf. 

Sed ne ŝireblas inter ni faden’, 

En mi ĝi tremas, cedi ĝi ne volas. 

Amikoj foras, kiu nin konsolas? 

Amikoj nin forlasas sen reven’, 

Amikoj nin forlasas sen reven’. 

Amikoj nin forlasas sen avert’, 

Kaj kovras neĝ’ la paĝojn de 1’ memoro. 
Ni ridas kun amika nova horo, 

Sed nokte rememoras pri la perd’, 

Sed nokte rememoras pri la perd’. 


DEDIĈE AL BOVINO 

muziko kaj vortoj de A.Makareviĉ, traduko de M.Povorin 

Kiu al mi diros per vort’ aŭ skribo: 

Kial tiel tristas la bovina tribo? 

Kial ĝi surkampe kuŝas, enuas? 

Kial ĝi konstante plore muas? 

Sed pro kio ĝoji? Tiom da taskoj: 

Kaj melkad’ trifoja, kaj idonaskoj. 

Manĝo - nure fojno ĝis konstipo, 

Kaj pro ĉiu kulp’ - dorsobat’ per ŝtipo. 

Vokas la kampar’, sed ne indas fuĝi: 

Oni je la komoj kaptos: “Ne muĝi!” 

De la infanaĝ’ por la mastro servuto, 

Kaj por la anim’ kuracilo - knuto. 

Kredo pri mirakloj en ĝi murditas, 

Amo kaj bonŝanco ĝin evitas. 

Eĉ se iu zorgas, nutras kun frando, 

Poste ĝin mortigos por viando. 

Mi karesis ĝin, per bombono regalis, 

Kontraŭ la enigmo temra batalis, 

Ke jen ĝi palpebmmas kaj ne scias, 

Kun kio mi ĝin pense asocias... 

FIŜKAPTISTO 

viisu teksto (proza) kaj muziko de A.Pletnjov 
E-teksto de M.Povorin kaj V.Melnikov 

Sidas hom’ ĉe blua lago 
Kun kaptil’ kaj mezuril’. 

Gis vesper’, kiel papago, 

Ripetadas li kun stabil’: 

Refreno-1: 

“Tiu fiŝ’ estas du decimetrojn longa. 

Mi prenu ĝin, ĉar ĝi taŭgas por sup’.” 

Tre zorgas li pri bongusta manĝaĵ’ estonta. 

Do, mezurad’ estas grava okup’, ege grava okup'. 

Nova fiŝ’ la hokon tiras. 

Certe estos tuj rekord’. 

Sed la hom’ obstine diras, 

Mezurante laŭ sama ord’: 

Refreno-2: 

“Tiu fiŝ’ estas tri decimetrojn longa. 

Mi lasu ĝin, ĝi tro grandas por manĝ’.” 

Tre zorgas li pri bongusta manĝaĵ’ estonta. 

Do, mezurad’ estas grava aranĝ’, ege grava aranĝ’. 

Kiu estas tiu ulo? 

Tiel strangas lia ag’! 

Rigardante al spegulo, 

Vi lin vidas en ĉiu tag’. 

Refreno-3: 

Tiu fiŝ’ estas kvar decimetrojn longa. 

Vi lasu ĝin, ĝi tro grandas por frit’. 

Tre zorgas vi pri bongusta manĝaĵ’ estonta. 

Do, mezurad’ daŭros ĝis infinif, ĉiam, ĝis infinit’! 


GLAFIRA 

muziko kaj vortoj de G. Vasiljev, traduko de M.Povorin 

Venu vi al mi, Glafira, 

Mi tre solas, jen domaĝ’. 

A1 la viro manĝdezira 
Portu pecon de fromaĝ’. 

La renkonton kun espero 
Ĉe la pord’ atendos mi. 

Trinku teon dum vespero 
Nia para kompani’. 

Refreno: 


Pli bonas sato, ol malsato, 
Pli bonas paco, ol koler’. 
Pli bonas, ol liber’, amato, 
Jenas de mia sperto ver’. 



Refreno. 


Refreno. 


Vi al mi, Glafira, venu, 

Iam ajn, sen grava cel’, 

Kaj fromaĝon vi kunprenu, 
Sen ĝi teo - bagatel’. 

Venu kun kolbaspeceto, 
Kaj mi zorgos pri buter’. 
Vivo en solec’ - vegeto, 

Vi konsentu kun sincer’. 

Por atend’ la fortoj multos, 
Nur aperu por moment’, 

Mi al vi eteme ŝuldos 
Kun dankema varma sent’. 
Min rigardu vi salute, 

Ja ne multon volas mi: 

Nur ke sidu dumminute 
Kaj teumu kune ni. 


NE UNUAS VI EN MIA KOR’ 

muziko de V.Okorokov, vortoj de L.Derbenjov, traduko de M.Povorin 

Vi pri amo ne parolu, 

Vanas viaĵur’. 

Ambaŭ ni prefere solu 
En la viva kur’. 

Estas ekster nia povo 
Rea voj’ al kun’. 

Preĝas mi, ke neĝoblovo 
Cion kovm nun. 

Refreno: Iros baldaŭ la somero for, 

Kirlos blizardon hasta viv’. 

Ne unuas vi en mia kor’, 

Estas la ĝojo lasta vi. 

Iros baldaŭ la somero for, 

Blankos surstrate neĝa pur’. 

Ne etemos ja por mi angor’, 

Restos ĝis la printempo nur. 

Min sufoku plor’ amara, 
Senkonsolas mi, 

Tamen vin postkuri, kara, 
Jam ne volas mi. 

Mornu kiel roko peza 
Super mi angor’. 

Mi pri nova neĝ’ forgesa 
Preĝas ĝis aŭror’. 

Refreno. 


LA VINTRA TAGNOKTO 
versaĵo de Klara Ilutoviĉ (Elektrostalj) 

La mateno 

En frua horo tute 
Senlumas la mateno. 

La nokto nigras mute 
En 1’ adiaŭa spleno. 

Gi kvazaŭ plu avidas 
Reteni la malhelon, 

Kaj steloj ne rapidas 
Forlasi la ĉielon. 

Sed jenas jam la kara 
Subita eksereno, 

Por ĝojo senkompara 
Venkemas la mateno! 

La tago 

Goje blankas la neĝo 
Sub la alta ĉieP, 

Kiel virto de preĝo 
E1 magia fabel’. 

Kaj la suno etendas, 

Dolĉe plena je ĉarm’, 

La radiojn kaj sendas 
Lumridetojn de varm’ 

Paŝoj krake sonoras 

Laŭ la neĝa suker’. 

La ĉiel’ rozkoloras, 

Kiel bela esper’. 

La vespero 

L’ amikeca kvieto 
Etendiĝas konsole. 

La malvarma venteto 
Neĝon taŭzas petole. 

Labortago de 1’ suno 
A1 la fino jam glitas. 

La blueta neĝduno 
Trankviliĝon invitas. 

La viola nebulo 
Sunradiojn forglutas. 

Ciu branĉ’ kaj okulo 
La vesperon salutas. 

La nokto 

Regas la nokto. En ĉiu neĝero 
Vivas enigmo kviete, 

Kaj, lumgardante ripozon de 1' tero, 
Steloj radias ridete. 

Gaje scintilas perletoj de steloj 
En la plej fora senfmo, 

Kvazaŭ senzorgaj ludemaj anĝeloj 
Gojas pri sia destino. 

Pentras la frosto omamojn sen ŝparo, 
Sonĝojn kaj revojn kunligas. 

Alta malvarmo de 1’ vintra stelaro 
Korojn kaj pensojn varmigas. 

METANAGRAMOJ 

Por solvi metancigramojn oni devas al ĉiu antaŭa vorto aldoni unu literon kaj poste 
anagramigi ĝin. Ek:., or’ — rok’ - kron ' ktp. Kompreneble, ni uzas nur radikojn, sen 
gramatikaj finajoj. 

1. Komenca litero “N”: partiga sufikso - muzika tono - maltago - kompano - artefarita 
dormigo - natura flavigilo. 

2. Komenca litero “L”: pli... - subkapaĵo - genetike identa ĉelaro - arkitektura apogilo. 

DIALOGO EN KOSMO 

Bv. trovi en la teksto 12 titolojn de Esperantaj libroj. 

- Saluton! 

- Saluton! 

- Kiu vi estas? 

- Mi estas Kumeŭaŭa, la fdo de la 
ĝangalo. Kaj vi? 

-Ni estas mondcivitanoj. De kie vi 
venis? 

- Mi venis de malproksima planedo 
Plejo. Ni vivas tie tre feliĉe, sed okazis tragedio en la universo, kaj ni estis devigitaj 
forlasi nian varman sunan mondon. Eksplodis nia suno, kaj ni, kiuj sukcesis saviĝi, 
ĉiuj estas dis! En moma vakuo, en la verda raketo, mi solece navigas al aliaj mondoj. 

- Cu vi konas la Teron? 

- Ne, tiu nomo diras al mi nenion. Cu estas via patrujo? 

- Jes. Tio estas tre juna planedo, kaj tie loĝas la infana raso de homoj. Ili estas tiel 
“freŝaj”, ke ankoraŭ ne havas komunan lingvon, kaj uza, imagu, ĉ. 5000 lingvojn! 
Nu, mi, feliĉe, komprenas ĉiujn. 

- Verŝajne tiu multlingveco estas la tragedo de T homo? 

- Ŝajne, ne. Vere aŭ fantazie, ili vivas senzorge kaj eĉ ne pensas pri tio. 

- Nu, tiam ne baldaŭ ili ekiros survoje al universala civilizacio. 


Solvoj de la taskoj en REGo M« 5-6 (18-19) 
METANAGRAMOJ: 1. ok - kot - kort - 
karot - kartoĉ — aktoraĉ; 2. se - mes - mesi 
— estim - sentim - tenisem 
TROVANTO: Ronkas en arbaro amikar’. 
Mankas tempo, do ploru mono. 


La solvojn necesas sendi dum 2 semajnoj post ricevo de la gazeto al Tatjana 
Auderskaja poŝte (Ukrainio, 65026 Odessa-26, p/k 71) aŭ rete (<zoo@te.net.ua>, 
<verda99@mail.ru>). 

UTILAJ ADRESOJ 

REU : p/k 57, 105318 Moskvo; retadreso <esperanto@au.ru>; 

ttt-ejo <http://www.reu.ra/> 

Libroservo de REU : p/k 4716, 432063 Uljanovsk; retadreso <yuka@vens.ra>; 

plena katalogo <http://reu.da.ru/ras/katalogo.htm>. 

REJM : str.Dugina 17-62,140180 Ĵukovskij, Moskva reg.; 

retadreso <rejm@euro.ra>; ttt-ejo <www.tejo.org/rejm>. 

UEA : Nieuwe Binnenweg 176, NL-3015 BJ Rotterdam, Nederlando; 

retadreso <uea@uea.org>; ttt-ejo <http://www.uea.org>. 











Aver to: 


tiu ĉi numero de REGo estas la lasta, kiun ricevos ĉiuj 


abonantoj-2003. La sekva numero estos sendita nur al tiuj, kiuj 
pagis sian membrokotizon (kun REGo) en REU aŭ REJMpor 2004 
aŭ la ĉi-jaran REGo-abonkoston. 



Se 

renkontiĝas 
bonaj amikoj, 
gaja etoso 
estas 
garantiita; 
precipe, se 
renkontiĝas 
esperantistoj, 
des pli, se ili 
renkontiĝas en 
Ceboksari. 
Vidu en la 
numero la 
rakonton pri 
ER A. 


REGO (Rusiŭ 6sper<\n+0-G<\2;e+o) M 1 (20)Jebruaro 2004 
komuna eldono de REU kaj REJM 

redaktas Garik Kokolija kunredaktas Viktor Aroloviĉ 

poŝta adreso Pjatnickoje ŝosse 45 - 105, 125310 Moskvo, Rusio 
retadreso <gazeto@mail.ru> 

abontarifoj por 2004: 

por loĝantoj de Rusio kaj aliaj landoj de KSS — 140 rubloj sendendaj al: 
r coprnu BjianHMHpoBHH Kokojihh, njmmuKoc niocce 45 - 105, 125310 MocKBa 
por loĝantoj de aliaj landoj - 15 eŭroj pagendaj al la konto kklg-r ĉe UEA 










